
POVEŞTI JAVANEZE 


Papagalul vrăjit 


ÎNTR-O DIMINEAȚĂ, regele Angling 
Darmo se plimba ca de obicei prin grădina 
palatului, când deodată a văzut un mic 
şarpe de câmp, ce se zbătea desperat să 
scape din stransoarea unui şarpe veninos. 
Fără multă vorbă, regele a luat un băț de 
bambus şi a lovit şarpele veninos drept în 
cap, de a rămas lungit fără suflare. Nu 
ştia regele că această întâmplare va avea 
urmări care vor zgudui viaţa lui tihnită de 
rege. De unde să fi ştiut regele că acel 
şarpe mic de câmp era de fapt fiica cea 
mică a regelui şerpilor? De unde să fi ştiut 
că şerpoaica nu era câtuşi de puţin în 
primejdie, ci se juca cu prietenul ei, 
şarpele veninos? Regele nu ştia toate 
astea şi şi-a continuat plimbarea de 
dimineaţă fără să se mai gândească la cei 
doi şerpi. Numai că mica şerpoaică nu 
putea ierta pe regele care 


i-a omorât prietenul. A fugit plângând 
drept la tatăl ei: 

- Răzbună-mă, tată, răzbună-mă! 

- Ce ţi s-a întâmplat, fetiţa tatii, de ce 
ai venit plângând şi ceri răzbunare? o 
întrebă regele şerpilor. Cine ţi-a vrut răul? 
Spune-mi degrabă, căci oricine ar fi acela 
care ţi-a vrut răul, el nu va rămâne 
nepedepsit. 

- Vai, tată, regele Angling Darmo a 
vrut să mă omoare. Eram în grădina lui, 
tocmai  pândeam un şoarece, când 
deodată s-a repezit la mine cu un bâţ de 
bambus, să mă lovească. Nici nu ştiu cum 
de am putut scăpa cu viaţă. 

- Aşa ţi-a făcut regele Angling Darmo 
fără să fii vinovată cu nimic? Vai, amar se 
va căi regele! Noaptea aceasta va fi cea 
de pe urmă noapte a lui, zise regele 
şerpilor ameninţător. 

Noaptea, regele şerpilor s-a strecurat 
sub patul regelui Angling Darmo, pândind 
un prilej ca să-şi răzbune fiica. Tocmai 
atunci regele grăia către regină: 

- Ar trebui să-l schimbăm pe 
grădinarul 
palatului, căci n-a păzit grădina cum se 
cuvine, 
de a lăsat să năpădească şerpi veninoşi 
în ea. 

- Cum aşa? întrebă regina. 


Şi regele i-a povestit întâmplarea cu 
cei doi şerpi din grădină. 

Ma să zică fiica mea a minţit, îşi zise 
regele şerpilor. Prin urmare, fiica mea s-a 
împrietenit cu un şarpe din neamul 
duşman. Bine că 1-a omorât regele, şi mai 
bine că nu l-am omorât eu pe rege. Acum, 
în loc să-l omor, îi voi muţumi." 

A aşteptat şarpele până să adoarmă 
regina, pe urmă l-a chemat pe regele 
Angling Darmo afară şi i-a grăit astfel: 

- îţi mulţumesc, oh, rege, că ai omorât 
azi în grădină un şarpe veninos. Să ştii că 
eu sunt regele şerpilor, iar şarpele de 
câmp pe care l-ai salvat era fiica mea. în 
semn de rnulţumire, îţi voi dărui ceva. 
Scoate-ţi limba ca să-ţi dau puţin din 
saliva mea, şi pe urmă vei putea înţelege 
graiul tuturor animalelor de pe pământ. 
Numai un singur lucru să nu uiţi. Orice s- 
ar întâmpla, n-ai voie să spui nimănui că 
înţelegi graiul animalelor, altfel vei muri 
pe loc. 

Aşa a vorbit şi a atins vârful limbii 
regelui Angling Darmo. începând de 
atunci regele înţelegea orice vorbeau 
animalele, şi nu mai putea de fericire. 


într-o zi, regele se plimba ca de obicei 
prin grădina palatului, numai că de data 
asta se plimba împreună cu regina. 
Deodată regele a auzit două păsări care 
se certau. 

- la mai taci odată, mă femeie, zicea 
soţul. Nu mă face să mă înfurii, căci, de 
mă  înfurii, uit de toate. Cine ştie ce 
nenorocire se poate întâmpla în furia 
mea? S-ar putea să dărâm fără să vreau 
palatul regelui, şi toate astea numai şi 
numai din cauza ta. 

- Tu să dărâmi palatul regelui? Nu mai 
spune! Oare uiţi cât eşti de mic? 

- Sunt |ntr-adevăr foarte mic, dar sunt 
foarte puternic, zise iar pasărea-soţ. 
Fiindcă, de vrei să ştii, eu sunt de fapt 
pasărea Garuda, pe care călăreşte de 
obicei Vişnu. Acum te mai îndoieşti că pot 
dărâma palatul regelui? De aceea mai 
bine să taci şi să mă asculţi. 

Auzind vorbăria lor, regele nu putea 
să-şi abţină râsul şi a râs cu poftă. Dar 
regina, când văzu cum râde regele fără 
pricină, se supără: 

- Vai, rege, oare se cuvine unui rege 
să râdă de soţia lui? 

- Ba nu râd deloc de tine, regină, a 
răspuns regele. Am râs eu, dar de 
altceva. 

- De ce anume, dacă nu râzi de mine? 
Nu văd nimic de râs împrejur. Dacă nu-mi 
spui din ce cauză ai râs, înseamnă că ai 
râs 
de mine. lar de ai ajuns să râzi de mine, 
nu 
mai am de ce să trăiesc şi mă voi arunca 
din 
turn, zise regina îndărătnică. 

Ce să facă regele? Dacă îi dezvăluie 
adevărul, ar însemna să moară pe loc, de 
aceea a tăcut încurcat. Văzând că regele 
tace, regina a fugit şi s-a urcat în turn, 
vrând să se arunce de acolo în jos. Dar 
regele a prins-o tocmai la timp şi-i zise: 

- Bine, regină, dacă vrei neapărat să 
ştii de ce am râs, îţi voi spune pricina. 
Numai că aş vrea să ştii că, de îndată ce 
îţi voi spune adevărul, eu voi muri pe loc. 
- Fie ce-o fi, numai să ştiu pricina 
pentru ce ai râs. Altfel mă voi arunca din 
acest turn, răspunse regina. 

Tocmai se pregătea regele Angling 
Darmo să spună adevărul, când auzi o 
pereche de şopârle de pe perete vorbind: 
- Bărbate, aş vrea să te văd fără 
coadă, zicea o şopârnlă. 

- Măi, femeie, ce vorbă e asta? Ce să 


> 


ma 


fac fără coadă când se va 
întâmpla să mă aflu în primejdie? 

- Lasă, acum nu eşti în primejdie, iar 
până atunci îţi va creşte coada la loc. 

- la mai taci din gură, femeie fără 
minte ce eşti, făcu bărbatul. 

- Să ştii că de nu vrei să-ţi rupi coada, 
mă voi arunca jos şi praf o să mă fac. 

- Aha, va să zică te-ai luat şi tu după 
regină?! Dacă regele vrea să moară de 
dragul capriciului reginei, eu n-am chef 
să-mi pierd coada de dragul capriciului 
tău. lar de vrei neapărat să mori, n-ai 
decât, nu eşti singura femeie în lume. 

Auzind aceste vorbe, regelui i s-a 
făcut ruşine de slăbiciunea lui şi a scăpat- 
o pe regină din strânsoare. Regina, 
văzând că regele a tăcut şi i-a dat 
drumul, i-a fost ruşine de rege ca să-şi ia 
cuvântul înapoi şi să nu se mai arunce din 
turn, şi deodată s-a aruncat. 

Regele Angling Darmo nu mai putea 
de tristeţe după moartea reginei, căci 
nespus de mult o iubise. Nemaiputând 
îndura tristeţea, s-a hotărât să plece din 
ţară încotro îl vor duce picioarele. într-o 
zi, a plecat regele îmbrăcat 

ca un om de rând, fără suită şi numai cu o 
boccea de merinde, şi a intrat într-o 
junglă neumblată de fiinţă omenească, 
hotărât să-şi caute moartea. Zile întregi a 
străbătut jungla fără de capăt, şi era pe la 
sfârşitul puterilor, când într-o zi ajunse la 
o căsuţă. 

Mare fu mirarea regelui când află pe 
urmă că în casa aceea trăiau trei fete 
foarte frumoase. Fetele l-au ospătat, l-au 
îngrijit, iar peste câteva zile, după ce 
regele s-a înzdrăvenit, nu l-au mai lăsat 
să plece. Dar nici regelui, văzând cât de 
frumoase erau fetele, nu prea îi venea să 
plece de acolo. Pe urmă, cu toate că erau 
în mijlocul junglei, fetele nu duceau lipsă 
de nimic. 

Aşa a trăit regele Angling Darmo un an 
de zile în casa celor trei fete, fericit, a 
uitat chiar şi de necazurile lui. Dar s-a 
întâmplat că, într-o noapte, regele s-a 
trezit din somn şi a văzut că nici una 
dintre cele trei fete nu era acasă. Unde ar 
putea umbla fetele în toiul nopţii? Mai ales 
că ei erau în mijlocul junglei. A aşteptat 
cât a aşteptat regele să se întoarcă cele 
trei fete, dar până la urmă şi-a pierdut 
răbdarea. S-a dat regele peste cap de trei 
ori 

şi s-a preschimbat într-un corb cu pene 
albe. Corbul şi-a luat zborul imediat prin 
bezna nopţii şi nu mult după aceea a zărit 
pe cele trei fete în mijlocul unui câmp. 

- Ga, ga, ga, croncănea corbul şi se 
apropia 
de fete. 

Dar cum s-a îngrozit corbul, adică 
regele, când, după ce s-a apropiat, a 
văzut cum ele se ospătau cu un 
cadavru. 

Ma să zică sunt nişte iele, îşi zise 
regele. De aceea sunt aşa de frumoase, 
încât am putut să uit de toate." 

- Ga, ga, ga, croncănea corbul. 

- Ia uite, ciudăţenie, zise una din fete. 
Pentru prima oară văd un corb cu pene 
albe. 

- Şi pe urmă, şi eu văd pentru prima 
oară un corb care umblă noaptea, zisea 
doua. 

- Hai să-i dăm şi lui ceva, zise a treia. 

Una i-a dat corbului o bucată de ficat, 

una 
o bucată de măruntaie, şi una i-a dat un 
ochi. Corbul a luat bucăţile şi a zburat, s-a 
întors la casa celor trei fete. Ajuns aci, s-a 
dat iar de trei ori peste cap, reluându-şi 
înfăţişarea. Pe urmă a pus bucăţile 
primite de la fete pe toaletele lor. Bucata 
de ficat a pus-o pe masa 

primei fete, bucata de măruntaie a pus-o 
pe masa celei de a doua, iar ochiul 1-a 
pus pe toaleta celei de a treia. 

Spre dimineaţă, fetele s-au întors 
acasă. Dar când s-au aşezat la toaletele 
lor, a găsit fiecare bucata dată corbului. 
Văzând aceasta, şi-au dat seama că acest 
corb cu pene albe este de fapt regele 
Angling Darmo, şi nu mai puteau de 
ruşine. Au tăbărât imediat pe regele 
Angling Darmo, l-au târât afară şi l-au 
prefăcut într-un papagal. 

- Va să zică, de asta ne eşti, au spus 
ele. De acum încolo vei rămâne papagal şi 
nu vei putea redeveni om, decât dacă te 
va trage cineva de mot. 

Trei ani de zile a umblat regele 
Angling Darmo ca papagal, deznădăjduit, 
pierzând orice speranţă să redevină iarăşi 
om. într-o zi, papagalul a ajuns în grădina 
unui palat. Stătea el cocoţat pe o creangă, 
când, deodată a intrat în grădină fiica 
regelui acestei ţări cu suita ei. Era 
prinţesa foarte frumoasă, şi văzând-o, cu 
toate că era sub înfăţişare de papagal, 
regele Angling Darmo s-a îndrăgostit pe 
loc de ea. A rupt o floare, şi cu floarea în 
ciocul lui a zburat drept în poala prinţesei. 

- la uite, ce papagal blând, zise 
prinţesa. 

A venit la mine, mi-a adus şi o floare. Dar 
de ar înţelege, era mai bine dacă îmi 
aducea 

fructul acela roşu din vârful copacului, 
căci 

mi-e tare sete. 

Nici n-a terminat de spus prinţesa, 
papagalul a şi zburat până în vârful 
copacului, şi după puţin timp s-a întors la 
prinţesă cu fructul în cioc. 

- Papagalul poate să înţeleagă graiul 
omenesc! 
se uimi prinţesa şi toată suita. 

Au încercat pe urmă să-l pună pe 
papagal să facă felurite lucruri. Ba să facă 
tumbe, ba să danseze, ba să aducă alte 
flori şi aşa mai departe, numai că 
papagalul parcă nu voia să asculte decât 
de prinţesă. De atunci prinţesa nu mai 
putea să se despartă de papagal. Oriunde 
se ducea, papagalul era pe umărul ei. 
Chiar noaptea îl punea pe papagal în 
iatacul ei. 

Tocmai în timpul acela a ajuns în ţară 
un ministru de-al regelui Angling Darmo, 
căutând pe regele lui care şi-a părăsit 
tara fără să lase nici o vorbă şi fără nici-o 
veste după atâta timp. Ani de zile 1-a 
căutat în zadar, până ce într-o bună zi s-a 
întâlnit cu un pustnic care i-a spus: 

- Caută un papagal care înţelege 
vorba 
omenească. De-l găseşti, îl găseşti şi pe 
regele 
vostru. 

La un ospăț dat în cinstea lui, ca după 
datină, regele ţării 1-a întrebat: 

- Ce doreşti să ceri de la mine în semn 
de prietenie între ţările noastre? Să ştii că 
după datina noastră, orice vei cere tu, 
dacă acest lucru este cu putinţă, vom 
îndeplini. 

- Am auzit că aveţi pe aici un papagal 
năzdrăvan, răspunse ministrul lui Angling 
Darmo. Dacă datina voastră îmi dă dreptul 
să vă cer orice lucru, v-aş cere doar acest 
papagal. 

Când a auzit prinţesa că ministrul lui 
Angling Darmo i-a cerut papagalul, să 
moară, nu alta. Ca să se împotrivească nu 
putea, ar fi însemnat să se împotrivească 
datinei. Dar cum va putea dânsa să se 
despartă de papagalul ei? A plâns 
prinţesa cât a plâns, l-a sărutat pe 
papagal, 1-a mângâiat, 1-a strâns la piept, 
şi nu ştiu cum s-a întâmplat, 1-a tras de 
moţ fără să vrea. Deodată papagalul şi-a 
schimbat înfăţişarea: în faţa ei stătea 
chiar regele Angling Darmo, cel căutat de 
ministrul musafir. 

A urmat după aceea o nuntă ca în 
poveşti, nunta între regele Angling Darmo 
şi prinţesă, căci, drept vorbind, prinţesa îl 
îndrăgise acum mai mult decât când era 
papagal. Pe urmă regele Angling Darmo a 
luat-o acasă pe noua lui regină şi au trăit 
fericiţi până la adânci bătrâneţe. De se 
întâmpla câteodată ca regina să-l întrebe 
de ce râdea singur, îi răspundea: 

- Ce să fie? Mi-am amintit şi eu de 
vremea când eram papagal. 

Aşa că regele Angling Darmo putea să 
râdă fără teamă de vorbăria animalelor. 


Marele şarpe boa 


DEMULI, demult de tot, când bunicii 
străbunicilor noştri mai trăiau încă, în 
locul lacului Pening din Java Centrală de 
azi era o mandreţe de sat. Satul Pening 
era cunoscut ca un sat foarte bogat, cu 
locuitorii cei mai avuţi din ţinut. Ca de 
obicei, oamenii avuţi 


sunt şi oameni răi la suflet, mai ales faţă 
de cei săraci, care au nevoie de ajutor. De 
aceea, despre oamenii din satul Pening se 
vorbea ca despre oamenii cei mai 
neomenoşi din ţinut. Când venea vreun 
om nevoiaş din altă parte, ei îl alungau 
imediat, spunându-i să plece din satul lor, 
socotind astfel: „Ce folos putem trage de 
la un om care n-are nici ce mânca? Dacă 
moare în sat, va cădea beleaua pe noi să- 
1 îngropăm, iar a îngropa un mort 
înseamnă o muncă nefolositoare şi 
pierdere de pământ pentru mormântul lui. 
Mai bine să-l alungăm, ca să moară în 
altă parte". 

Dar vezi, dacă răutatea merge prea 
departe, nu se poate să rămână 
nepedepsită, căci blestemul oamenilor 
săraci e mai greu decât muntele Merapi!. 
Aşa s-a întâmplat şi cu oamenii din satul 
Pening. Din cauza răutăţii lor, ei au pierit 
cu toţii într-o singură zi, iar satul lor a 
devenit un lac mare şi adânc. Din tot 
satul, bătrâni, copii, femei şi bărbaţi, nu a 
scăpat decât o femeie bătrână, şi din gura 
acestei femei oamenii au auzit povestea 
pieirii satului. lată povestea: 


1 Merapi - un vulcan în Java Centrală. 

A fost odată un şarpe boa, bătrân de 
când e lumea. Poate de sute de ani, 
poate chiar de mii de ani. De bătrân ce 
era, şarpele ajunsese foarte mare. Putea 
să înghită un bou aşa cum un şarpe 
obişnuit ar înghiţi un şoricel. Deşi trăia de 
atâta timp, şarpele încă nu voia să 
moară. De aceea, într-o bună zi, Batara 
Yama, zeul morţii, a venit la el şi 1-a 
întrebat: 

- Mare şarpe boa, cred că nici o 
vietate de pe pământ n-a trăit aşa de 
mult cum ai trăit tu. Totuşi, văd că încă nu 
vrei să mori. Poate nu-ţi dai seama că ai 
crescut în aşa măsură, încât pentru hrana 
ta de toate zilele aduci o pagubă foarte 
mare celorlalte vietăţi de pe pământ. 
Oriunde te afli, în scurtă vreme jungla se 
goleşte de locuitorii săi, deoarece pe toţi 
îi mănânci. Oare încă nu te-ai săturat de 
viaţă? 

- Oh, Batara Yama, a răspuns şarpele. 
Este adevărat tot ce îmi spui, dar încă nu 
vreau să mor, fiindcă mai am o dorinţă 
neîmplinită. Este cea mai veche dorinţă a 
mea, şi mi-am dorit-o de când un şoricel 
de câmp mi-a fost de ajuns ca să-mi 
sature stomacul pentru două, trei zile. De 
atunci mă rog zile şi nopţi zeilor 

ca să mi se împlinească dorinţa, dar văd 
că zeii şi-au întors faţa de la mine şi nu 
vor să-mi asculte ruga. 

z Şi care ţi-e dorinţa? întrebă iar 
Batara Yama. 

- Dorința mea nu s-a schimbat nici 
până acum. Vreau să devin om, căci 
oamenii sunt cele mai înzestrate creaturi 
de pe pământ. Oamenii sunt stăpâni atât 
pe uscat, cât şi pe mare, iar de ar vrea, 
oamenii ar stăpâni şi văzduhul. De aceea 
vreau să devin un om, chiar de aş fi cel 
mai umil de pe pământ. 

- Ciudată dorinţă ai, răspunse Batara 
Yama. Tu eşti drept şi cinstit ca oricare 
animal, iar viaţa oamenilor e plină de 
nedreptăţi. Cei drepţi şi cinstiţi sunt umiliţi 
şi rămân săraci, iar cei vicleni şi răi sunt 
puternici şi bogaţi. De vei deveni om, nu-ți 
vei putea schimba firea ta dreaptă, ca 
atare vei fi sărac şi umilit. Mai vrei să 
devii om? 

- Vreau, de o mie de ori vreau, măcar 
pentru o singură zi, răspunse marele 
şarpe boa foarte hotărât. 

- Bine, atunci caută-ţi un loc neumblat 
de picior de om. Să stai acolo nemişcat, 
să 

nu mănânci altceva decât pe cei care vor 
intra singuri în gura ta. într-o zi, când vei 
reuşi să mănânci un om, vei deveni şi tu 
om la rândul tău. 

A plecat marele şarpe boa căutând un 
loc neumblat, aşa cum îl sfătuise Batara 
Yama. A ales unul în junglă, nu departe de 
lacul Pening de azi. Pe atunci 
împrejurimea era pustie, nici un sat nu 
era prin apropiere. S-a întins şarpele boa 
cât era de lung, cu gura căscată, mare 
cât o grotă. A stat aşa nemişcat sute de 
ani, încât corpul lui nu se mai vedea, fiind 
acoperit de pământ. Doar gura care se 
deschidea ca o peşteră se mai zărea. 
Locul unde zăcea nu rămase pustiu. Multe 
sate s-au ridicat, iar cel mai apropiat era 
satul Pening. 

într-o zi, un drumeţ care mergea spre 
acest sat a fost prins de ploaie în pădure. 
Călătorul a vrut să-şi continuie drumul, 
satul Pening fiind aproape, când a 
observat grota cea mare şi bună pentru 
adăpost. Fără să se gândească, drumeţul 
a intrat în grota care nu era alta decât 
gura şarpelui boa. Atât aştepta 
nămetenia. Nici n-a intrat bine drumeţul 
şi arătarea a şi închis gura. Deodată 
grota a dispărut şi în 

locul ei apăru un băieţel slab, urât şi plin 
de spuzeală. Se uită băieţelul la stânga, 
se uită la dreapta, apoi porni şchiopătând 
drept spre satul Pening. Nici n-a intrat 
bine în sat că s-a şi întâlnit cu o ceată de 
copii. Aceştia începură să-l huiduiască: 

- A intrat în sat un copil sărac şi urât! 
să-l batem, să-l izgonim din sat! ţipau ei 
cu o bucurie plină de răutate, de parcă în 
faţa lor nu era un copil sărman, ci o 
lighioană ciudată. 

Au început să-l bată, i-au pus piedică, 
l-au înţepat. Băieţelul ţipa de durere, 
striga după ajutor şi fugea prin sat 
şchiopătând şi plângând cu droaia de 
copii după el. Dar degeaba. Oamenii din 
sat, în loc să-i oprească pe copii, râdeau şi 
ei în hohote. Unii chiar se amestecau cu 
copiii, îl loveau fără milă, îi dădeau câte 
un picior de se rostogolea cât colo în noroi 
şi bălegar. Aşa l-au chinuit până au ajuns 
la marginea cealaltă a satului, unde 
stătea o femeie bătrână, săracă, şi care 
era singurul om bun din tot satul. Femeia 
a ieşit afară din casă, auzind gălăgia cea 
mare, şi tare i-a fost milă de băieţel. 

- Ia mai lăsaţi-l în pace! Ce aveţi cu 
el 
de îl chinuiţi atâta? Vino încoa', copile, ca 
să nu te mai bată, strigă femeia. 

Băieţelul a fugit la adăpost, în casă, 
iar sătenii nu mai avură încotro şi s-aii 
întors cu toţii în sat, amenințând şi 
blestemând. Femeia, când a văzut cât de 
slab era băieţelul, bolnav pe deasupra şi 
plin numai de răni şi vânătăi, nu mai 
putea de mila lui şi i-a glăsuit: 

- Să nu mai ieşi din casă, copile. Stai 
aici până te vindeci. lar dacă nu vrei, du- 
te 
oriunde crezi că e mai bine, dar în satul 
Pening 
să nu te mai întorci niciodată. 

Femeia i-a spălat rănile de pe faţă şi 
corp, a pus pe masă din puţinul ei, ca să 
mănânce. Băieţelul nu scotea nici un 
cuvânt. Stătea pe gânduri şi nici de 
mâncare nu s-a atins. Până la urmă 
femeia 1-a întrebat: 

- Dar ce ai tu, copile, de stai aşa pe 
gânduri? Ori nu ţi-e foame? Ori nu-ţi place 
mâncarea? 

- Văd că eşti singurul om bun din 
acest sat, a răspuns băiatul. De aceea n- 
aş vrea să-ţi fac vreun rău. Fiindcă ai fost 
tare bună cu mine, ţie am să-ţi spun tot. 
De fapt eu nu sunt om, ci un şarpe boa. 

Şi a început băieţelul să-i spună 
povestea şarpelui boa, care voia să 
devină un om. 

- Văd că într-adevăr viaţa oamenilor e 
plină 
de nedreptăţi, a spus el la sfârşit. De 
aceea 
nu are rost să trăiesc mai departe ca un 
om, 
ci e timpul să mor. Dar înainte de a muri, 
vreau să pedepsesc pe oamenii din satul 
Pening 
pentru sufletul lor hain. Azi să nu pleci 
nicăieri 
şi să ai la îndemână un lesung! şi o 
lingură 
de lemn. De s-ar întâmpla cumva să vină 
un 
potop, urcă-te pe lesung, şi vâsleşte cu 
lingura. 

Numai aşa vei putea scăpa cu viaţă. 

După ce a grăit astfel, băieţelul a 
plecat înapoi în sat. Când copiii şi oamenii 
l-au văzut întorcându-se, s-au adunat iar în 
jurul lui şi au reînceput să-l chinuiască. 
Dar acum băieţelul nu se mai văita, lucru 
care i-a întărâtat pe săteni. Băieţelul 
mergea fără să-i pese de loviturile ce le 
primea, până a ajuns în mijlocul satului. 
Acolo s-a oprit, a luat un băț şi 1-a înfipt în 
pământ. Pe urmă a spus: 

- Voi, săteni din Pening, care vă 
credeţi 
aşa de grozavi! încercaţi dacă puteţi să 
scoateţi 
acest băț din pământ! 


1 Lesung - copac scobit, folosit pentru a decoji orezul, 
punând orezul în scobitură şi bătându-1 cu un mai. 

Când oamenii au auzit ce a spus 
băieţelul, au început să râdă în hohote. 

- A înnebunit de atâtea bătăi, ziceau 
unii. 
i S-a scrântit la cap, ziceau alții.’ 

Dar mare le-a fost mirarea când un 
copil a încercat să scoată bățul din 
pământ şi a strigat: 

- Nu pot să-l scot, e prea bine înfipt. 

Au încercat şi ceilalţi copii să scoată 

băţul 
din pământ, dar nu au reuşit. Au purces şi 
oamenii mari, dar degeaba, nimeni n-a 
reuşit să scoată băţul. Parcă prinsese 
rădăcini. Oamenilor a început să le fie 
teamă de băieţel. 

- E un duh, ziceau unii. 

- E un vrăjitor, ziceau alţii. 

- Oricum, e ceva necurat la mijloc. Ar 
fi mai bine să-l omoram. 

- Da, să-l omoram, să-l omoram! au 
început să strige sătenii. 

i Să mă omorâţi fiindcă nu izbutiţi să 
scoateţi băţul? a spus băieţelul. Vă arăt 
eu cum se scoate un băț din pământ. 

Şi a apucat băţul cu două degete, pe 
urmă l-a scos cu uşurinţă. Deodată, din 
gaura unde fusese înfipt băţul, a început 
să ţâşnească apă. 

Sătenii au luat-o la fugă care încotro, 
căci în scurt timp apa inundase tot satul. 
Valurile creşteau mereu, creşteau fără 
milă, până ce satul Pening a devenit o 
apă. Din toţi locuitorii nimeni n-a scăpat 
cu viaţă decât bătrâna din marginea 
satului, care, ascultând sfatul băieţelului, 
s-a urcat pe un lesung şi cu lingura de 
lemn a vâslit spre malul lacului. 

Aceasta este povestea marelui şarpe 
boa care a vrut să devină om, şi a pieirii 
satului Pening, datorită răutăţii locuitorilor 
săi. 


Copacul de care nu râde nimeni 


SE SPUNE că în vremea de demult, 
demult de tot, pământul nu era la fel ca 
azi, şi nici oamenii. Pe atunci pământul nu 
era deloc frumos şi oamenii nu erau 
fericiţi. Zeul Hyang Venang hărăzise 
pământul oamenilor, iar kahianganul!, 
zeilor. Kahianganul era un adevărat rai al 
fericirii, 


1 Kahiangan - cerul, lăcaşul zeilor. 

a cărui grădină era de o frumuseţe şi o 
îmbelşugare fără seamăn. Peste tot 
numai flori, sute de feluri de flori de toate 
culorile, cu miros îmbătător. Peste tot 
numai fructe, sute de feluri de fructe, 
care de care mai dulci şi mai gustoase. 
Dar cum era pământul pe atunci? Era un 
pământ sterp, nimic nu creştea pe el în 
afară de iarbă, bălării şi copaci fără de 
roade. Nici fructe, nici orez, nici rădăcini 
bune de mâncat, nimic nu era. Toate 
acestea se găseau numai în grădina 
kahianganului, toate acestea erau numai 
pentru zei şi neîngăduite muritorilor, căci 
muritorii n-au ce căuta în kahiangan. 
Oamenii trăiau numai din vânat, iar de nu 
puteau să găsească ceva, răbdau de 
foame. Nimeni nu râdea pe acea vreme, 
oamenii nu ştiau ce este râsul, căci 
duceau o viaţă foarte grea. Erau trişti şi 
mohorâţi, nu cunoşteau nici bucurie, nici 
frumuseţe. 

Pe vremea aceea trăia un om foarte 
înţelept, primul şi singurul om înţelept de 
pe lume. Se numea Kelapa!. Kelapa avea 
o putere foarte mare, aproape fără de 
margini. Dacă ar fi vrut, ar fi putut să 
întoarcă mersul soarelui de la apus la 
răsărit, să sece marea sau să 


1 Kelapa - palmier, în limba javaneză. 

resfire stelele printre degete ca pe nişte 
pietricele. De aceea zeii îl respectau 
foarte mult. Nu de altceva, dar zeilor le 
era frică de puterea lui. Se temeau să nu- 
1 supere vreodată. lar ca să-l îmbuneze, 
să fie siguri că Kelapa nu se va răscula 
împotriva lor, i s-a dat voie să intre în 
grădina kahianganului o dată pe an. O 
dată pe an i s-a dat voie lui Kelapa să se 
bucure de frumuseţile şi bogăţiile kahi- 
anganului, să se plimbe printre trandafiri, 
să mănânce banane, ananas, mango şi 
alte bunătăţi destinate zeilor. în felul 
acesta nădăjduiau zeii că Kelapa va uita 
soarta vitregă a oamenilor de pe pământ, 
că se va gândi numai la bucuria lui de a fi 
deopotrivă cu zeii o dată pe an, o bucurie 
la care nu puteau să viseze alţi muritori. 

Şi zeii au avut dreptate. Kelapa a uitat 
de înţelepciune, nu se gândea la nimic, ci 
aştepta cu nerăbdare venirea timpului 
când trebuia să se ducă la kahiangan. lar 
când timpul sosea, pornea spre kahiangan 
beat de fericire, uitând de orice. Cât era 
ziua de lungă, dansa printre flori şi mânca 
pe săturate, căci zeii îi interziseseră să ia 
cu el ceva la înapoierea pe pământ. 

Aşa şi-a dus viaţa Kelapa până a 
început să îmbătrânească. Era fericit 
pentru puţinul pe care-l gusta, căci 
nimeni altul nu gusta acest puţin. Dar o 
întâmplare a făcut ca Kelapa să-şi 
deschidă ochii, să se trezească din visul 
lui dat de zei. într-o zi, Kelapa ă trecut 
printr-un sat şi i-a fost dat să vadă o 
privelişte care i-a zguduit inima. în satul 
acela, Kelapa a văzut o mulţime de copii, 
femei şi bătrâni, atât de flămânzi, încât 
rămăseseră doar piele şi os. Copiii nici 
măcar nu mai puteau să ceară 
demâncare de înfometați ce erau. 
Femeile şi bătrânii mai mult se târau 
decât umblau. Cu toţii aveau privirea 
pierdută, aşteptând să vină moartea. 
Oprindu-se, Kelapa a întrebat pe unul mai 
în putere decât ceilalţi: 

- Zeii să aibă milă de tine şi de neamul 
tău, omule. Rogu-te, spune-mi şi mie ce 
s-a întâmplat în acest sat? Unde sunt 
vânătorii voştri, de văd numai copii, femei 
şi bătrâni? Ce faptă aţi săvârşit supărând 
pe zei de v-au lăsat să flămânziţi până 
într-atâta? Oare zeii au îndepărtat vânatul 
din calea voastră, ori vânătorii voştri nu 
mai sunt la fel de dibaci ca mai înainte? 

- Oh, mărite Kelapa, preaiubit de zei, 
cinstit de oameni, a răspuns bătrânul. E 
adevărat ceea ce ai spus tu, că noi 
flămânzim şi aşteptăm pe Batara Yama să 
ne elibereze de chinurile pământeşti. De 
am supărat pe zei, asta se prea poate, 
numai nu ştim cum, pentru că noi am 
adus jertfe după datină. Se vede însă că 
zeii n-au fost mulţumiţi, deoarece au 
trimis asupra noastră o pereche de tigri 
grozavi, care ne răpeau cel puţin un om în 
fiecare zi. Până la urmă, vânătorii noştri 
au hotărât să-i înfrunte. Lupta s-a 
întâmplat acum o lună, chiar acolo în 
mijlocul satului. A fost groaznică, tigrii 
erau  uriaşi şi aveau o putere 
înspăimântătoare. Spre dimineaţă, 
amândoi tigrii au fost ucişi, dar cu ce 
preţ? Cred că ar fi fost mai bine să nu fi 
încercat să-i ucidem. în noaptea aceea am 
pierdut toţi vânătorii satului. Cei care au 
scăpat cu viaţă au rămas schilozi, de nu 
vor mai putea vâna niciodată. Doi-trei, 
care n-au fost prea tare vătămaţi, ne-au 
părăsit ca să nu moară şi ei de foame, 
încercând să ne hrănească pe toţi. Acum, 
în sat nu mai suntem decât femei, bătrâni 
şi copii şi tineri schilozi. Neavând ce 
mânca, am mestecat şi noi iarbă, ca 
vitele, 

dar oamenii nu pot trăi ca animalele şi 
încetul cu încetul vom muri de foame. Of, 
de-ar veni mai repede Batara Yama! l-aş 
mulţumi pentru graba lui. 
- Voi pleca chiar acum la kahiangan 
Şi 
voi cere lui Batara Guru, marele zeu, să- 
mi 
dea voie să aduc pe pământ ceva, vreo 
rădăcină 
bună de mâncat, ca oamenii să nu moară 
de 
foame din lipsă de vânat. Sunt prea iubit 
de 
zei ca această cerere să-mi fie refuzată. 
Dar mare fu dezamăgirea lui Kelapa 
când Batara Guru, după ce i-a ascultat 
cererea, i-a răspuns: 
- Eşti într-adevăr iubit de zei ca 
nimeni 
altul. De aceea poţi să ne ceri orice şi îţi 
vom împlini dorinţa. Dar să ceri pentru 
tine, 
nicidecum pentru ceilalţi muritori cărora 
le-am 
hărăzit altă soartă. Aşa că decât să ne 
ceri 
spice de orez sau rădăcină de manioc! 
pentru 
oameni, ar fi mai bine să ceri 
încuviințarea 
de a veni, în fiecare zi, în grădina 
kahianganului. 
Dar de dus vreo plantă de aici pe 
pământ, 
oricât de neînsemnată ar fi ea, nu-ți 
putem 


1 Manioc - plantă erbacee tropicală, din ai cărei tuberculi 
se extrage o substanţă făinoasă, folosită în alimentaţie. 

îngădui. Aşa a fost voinţa lui Hyang Venang 
e şi aşa va fi pentru totdeauna. Acum du-te 
să te veseleşti în grădina kahianganului. 

Kelapa n-a mai zis nimic. S-a dus la 
grădina kahianganului cu capul adâncit 
între umeri şi inima grea ca de piatră. 
Trandafirii roşii i se păreau însângeraţi, iar 
boabele albe ale melatiilor! parcă erau 
lacrimile femeilor şi copiilor flămânzi de 
pe pământ. Se uita în jur cu ochii 
împăienjeniţi, se uita la crengile pomilor 
îngreunate de fructe, la tufişurile de 
ananas, la spicele galbene de orez, 
legănate de vânt. 

„Oh, am fost orb, îşi spunea Kelapa 
îndurerat şi îşi bătea pieptul cu pumnii. 
Hyang Venang n-a fost drept cu oamenii, 
iar zeii sunt răi, nişte vicleni care m-au 
ademenit până acum cu grădina 
Kkahianganului. Chiar de m-aş bucura în 
toate zilele de bunătăţile acestei grădini, 
ce însemnătate are dacă nu-i pot ajuta pe 
semenii mei?" 

Kelapa plânse ca un copil vreme 

îndelungată. 

Dar deodată s-a ridicat şi şi-a şters 
lacrimile de pe obraji. Pe faţa lui nu se 
mai oglindea tristeţea ca înainte, ci o 
mânie nestăvilită. Ochii 

1 Mclatii - flori mici şi albe cu miros foarte plăcut. 

îi erau roşii ca sângele, sprâncenele 
împreunate, părul zbârlit, buzele strânse. 
Pentru prima dată în viaţa lui, Kelapa s-a 
mâniat. 

- Hyang Venang! strigă Kelapa. Dacă 
n-ai fost drept, acum voi face eu 
dreptate. Dacă zeii vor cuteza să-mi stea 
în cale, praful şi pulberea se va alege de 
ei! 

Auzind această amenințare, zeii 
tremurau de frică. Cine ar putea să stea 
împotriva lui Kelapa? Chiar însuşi Ratară 
Guru sau războinicul Vişnu nu cutezau să- 
1 înfrunte. Toţi zeii au fugit să caute 
adăpost la Hyang Venang. 

După ce a rostit ameninţarea, Kelapa 
a făcut ce a făcut şi deodată kahianganul 
a început să se zguduie, stelele cădeau 
cu miile pe pământ, oceanul se zbuciuma 
cu valuri cât munţii, norii negri se 
rostogoleau zbătându-se într-un uragan 
cumplit, cerul ardea de fulgere, vulcanii 
scuipau bolovani cât casele, sălbăticiunile 
din junglă  răgeau  îngrozite. Toate 
grozăviile acestea au ţinut şapte zile şi 
şapte nopţi, fără răgaz. lar când, ca la un 
semn, toate se  liniştiră, pământul 
devenise de nerecunoscut. Kelapa 
adusese toate bogăţiile din grădina 
kahianganului pe pământ. Acum 
pământul avea de toate. Peste tot numai 

flori înmiresmate, peste tot numai fructe 
dulci şi gustoase. Lanuri de orez, galbene 
ca aurul, se unduiau în mângâierea 
vântului. Oamenii râdeau şi plângeau de 
bucurie, şi cu toţii slăveau pe Kelapa. Dar 
zeii erau furioşi, de asemenea şi Hyang 
Venang. Când a văzut că Kelapa a adus pe 
pământ toate bogățiile din grădina 
kahianganului, a strigat: 

- Vai ţie, Kelapa! Prea departe ai mers 
cu îndrăzneala! Pentru că ai adus toate 
plantele 
şi copacii din kahiangan pe pământ, să te 
prefaci 
şi tu într-un copac, unul caraghios, de 
care 
să râdă toţi oamenii. Te vei preface într-un 
copac subţire şi înalt până la cer, cu 
crengi 
şi frunze numai sus în vârf, care însă vor fi 
altfel decât ale oricărui copac. 

Auzind aceste strigăte, Kelapa nu se 
înfricoşa, ci răspunse liniştit: 

- Oh, Hyang Venang, zeu nemilos şi 
nedrept! 

Ştiu că nu mă pot împotrivi blestemului 
tău 

şi că mă voi preschimba în copac, precum 
ai 

spus tu. Dar de un singur lucru te vei 
înşela. 

Oamenii nu vor râde de mine, ci mă vor 
preţui 

ca pe nici un alt copac făcut de tine, căci 
mă 

voi preschimba într-un copac 
neasemuit de 


33 


folositor. Nu omenirea va râde de mine, 
Hyang Venang, ci eu voi râde de tine în 
veşnicie. Aşa a zis Kelapa şi s-a 
preschimbat într-un copac subţire, înalt 
până la cer, cu crengi şi frunze la vârf, 
precum 1-a blestemat Hyang Venang; 
Kelapa s-a preschimbat în palmier. Dar 
precum a zis Kelapa înainte de a deveni 
palmier, acest copac este neasemuit de 
folositor. Nimic din palmier nu se aruncă, 
fiecare parte e bună la ceva. Trunchiul e 
folosit pentru punte sau la construirea 
colibei, din frunze - se împletesc rogojini. 
Din nucile de cocos, fructele palmierului, 
nu se aruncă nimic. Miezul e bun ca 
hrană şi nici un fel de mâncare nu se 
găteşte fără zeama din miezul nucii de 
cocos; laptele ei are gust deosebit de 
bun. De asemenea, din floarea 
palmierului se poate pregăti o mâncare 
foarte gustoasă. lar când se taie floarea, 
curge un lichid dulce ca mierea, din care 
se face zahăr! şi o băutură răcoritoare. 
Aşa de folositor e palmierul, încât nu 
numai că oamenii nu cutează să râdă de 
el, ci îl 


1 Zahărul din palmier - zahărul roşu, spre deosebire de 
zahărul alb din trestia de zahăr sau sfeclă, are un gust 
deosebit. De obicei nu se întrebuinţează pentru a îndulci 
ceaiul sau cafeaua, ci se pune la diferite mâncăruri, spre a le 
da un gust aparte. 

preţuiesc mult de tot. Adesea, când 
văd un palmier, oamenii spun: 

- Iată palmierul. El nu este un 
simplu copac, ci adevăratul zeu al 
pământului. 


O mie de guri 


A FOST ODATĂ un tăietor de 
lemne, care avea o nevastă foarte 
cicălitoare. De când se scula în zori 
până seara la culcare îl bombănea 
întruna. Ba că nu munceşte destul, ba 
că este prea leneş şi aşa mai departe. 
E adevărat că erau săraci, dar câtuşi 
de puţin din vina lui. Muncea din 
răsputeri şi dacă nu le ajungeau banii, 
ce putea să facă? 

într-o zi a plecat omul nostru în 
pădure, ca să taie lemne ca de obicei. 
După ce a ales un copac uscat, a vrut 
să-l doboare cu toporul, însă a rămas 
împietrit cu toporul în mână, căci 
deodată apăru în faţa lui, ca ieşită din 
pământ, o zână strălucitoare, care îi 
vorbi astfel: 

- Fii bun, te rog, nu tăia acest copac 
care 
este palatul meu. în schimb, îţi voi dărui 
ceva 
care te va ajuta să trăieşti fără grijă până 
la 
sfârşitul vieţii. la aceste trei pietricele. 
Când 
vei avea vreo dorinţă, s-o spui şi să 
loveşti 
de pământ o pietricică. Orice dorinţă vei 
rosti 
se va îndeplini îndată. 

După ce a lăsat cele trei pietricele în 
mâna tăietorului de lemne, zâna s-a făcut 
nevăzută, iar el, fără să-şi mai ia uneltele, 
a alergat cu sufletul la gură acasă, dornic 
să povestească nevestei cele întâmplate. 
Auzind cele petrecute în pădure, în loc să 
se bucure, ea a început să-l cicălească. 
De ce n-a cerut mai multe pietricele, ci 
numai trei? Se vede că bărbatul ei era 
slab la minte, dacă n-a profitat de un 
noroc care nu vine decât o dată în viaţă, 
căci o întâlnire cu o zână nu se întâmplă 
în toate zilele. Bărbatul, care se aştepta 
ca de data aceasta nevasta să-l 
primească mai bine, a început să 
murmure: 

- Vai, zeilor, cum de mi-a căzut pe cap 
o nevastă cuo gură aşa de rea? 

- Ce spui, a sărit în sus nevastă-sa, 
am o gură rea, aşa zici? Uite, aş vrea să 
am o mie de guri ca să te pot bombăni 
mai bine. 

Spunând acestea, a trântit de pământ 
una din pietricele. S-a întâmplat atunci 
ceva îngrozitor. Pe corp, pe cap, pe 
picioare şi pe mâini îi apăru femeii o 
sumedenie de guri. Avea o mie de guri şi 
cine se uita la ea nu vedea nimic altceva 
decât guri şi iarăşi guri. Bărbatul rămase 
uluit când o văzu. Dar ce era mai rău, 
toate gurile îl bombăneau, toate ţipau la 
el de îi venea să-şi ia lumea în cap. Şi 
deodată îşi aduse aminte de cele două 
pietricele care-i mai rămăseseră. A luat 
una şi zise: 

- Rog pe zei să ia îndărăt cele o mie de 
guri ale nevestei mele. 

Şi a trântit-o de pământ pe cea dea 
doua pietricică. Dintr-o dată nevasta lui a 
amuţit. Când s-a uitat bine la ea, a înţeles 
ce se întâmplase. Nevasta lui pierduse 
toate cele o mie de guri ale ei, va să zică 
o pierduse şi pe cea veche. Acum nu mai 
avea nici o gură. l-au rămas cei doi ochi şi 
nasul, dar gura nicăieri. Vai, ce 
nenorocire! îi rămăsese omului doar o 
pietricică. Dacă ar cere altceva, va 
însemna ca nevasta lui să rămână fără 
gură. Cum va putea mânca fără gură? Va 
muri negreşit, iar sărmanul om îşi iubea 
totuşi nevasta. E 

adevărat că avea o gură rea ca nimeni 
alta, dar încolo inima îi era de aur. S-a 
gândit el cât s-a gândit şi deodată faţa i 
s-a luminat. A luat ultima pietricică şi a 
zis: 

- Rog să i se dea nevestei mele gura la 
locul ei, dar o gură care ştie doar să 
spună cuvinte frumoase. 

Şi a trântit cu nădejde, de pământ, 
pietricica. De atunci, chiar dacă au rămas 
săraci, tăietorul de lemne a devenit cel 
mai fericit om. Nevasta lui nu-l mai 
bombănea niciodată, ci îi vorbea numai 
cuvinte frumoase. Când ai o asemenea 
nevastă, nu-ţi mai trebuie bogăţie ca să 
fii fericit! 


Eclipsa de lună 


BATARA! KALA a fost un zeu foarte 
puternic, uriaş şi fără pereche, şi nu îi era 
teamă de nimeni şi de nimic. Numai de 
Batara Vişnu, păzitorul lumii, se temea 
şi fugea 


1 Batara - denumire pentru zei. 

din calea lui. Toate fiinţele de pe pământ 
îi erau duşmani, nici zeii din kahiangan 
nu-l priveau cu prietenie. Dar ce puteau 
să facă bieţii muritori sau chiar zeii 
împotriva lui? Batara Kala era foarte 
puternic şi nimeni nu putea să se măsoare 
cu el, în afară de Batara Vişnu, 
atotputernicul. 

Se spune că, odată, Batara Kala s-a 
îndrăgostit de Lună, Zeita Nopţii cea 
frumoasă, blândă şi aducătoare de linişte 
pe pământ. Dar Luna cea bună i-a întors 
spatele. Acest refuz a rănit foarte adânc 
inima lui Batara Kala, mândria i-a fost 
jignită. Cum de a îndrăznit Luna cea 
neajutorată să-i refuze dragostea, tocmai 
lui, puternicul Batara Kala? Nemaiputând 
de supărare, s-a jurat că va înghiţi Luna 
oricând şi oriunde o va prinde. De atunci 
aleargă mereu după Lună s-o prindă şi s-o 
înghită. Dar Batara Vişnu supraveghează 
toate fiinţele de pe pământ şi din cer. De 
când Batara Kala s-a jurat că va înghiţi 
Luna, nu l-a mai lăsat să se apropie de 
ea. 

S-a întâmplat însă ca, într-o zi, Batara 
Kala să izbutească să prindă Luna şi a 
început s-o înghită puţin câte puţin. Era 
pentru prima dată 

când omenirii i-a fost dat să vadă o 
eclipsă de lună, era pentru prima oară 
când omenirii i-a fost dat să vadă cum 
Zeita Nopţii dispărea puţin câte puţin în 
gura lui Batara Kala. Vai, să moară Luna 
înghițită de Batara Kala!? Aşa ceva nu 
trebuia să se întâmple. Cine va mai aduce 
liniştea pe pământ? Cine va mai lumina 
drumurile în timpul nopţii? Batara Vişnu 
trebuia înştiinţat, altfel Luna avea să 
piară. Dar cum? Oamenii erau 
neputincioşi. Au plâns femeile, au plâns 
copiii, au plâns chiar şi bărbaţii, au plâns 
cu toţii de mila Lunii. încă puţin şi Luna ar 
fi fost înghițită toată. Dar chiar atunci 
cineva a strigat: 

- De ce plângem şi nu facem nimic? 
De ce stăm cu braţele încrucişate în timp 
ce Batara Kala o înghite pe Zeița Nopţii? 
Trebuie să facem ceva ca să atragem 
atenţia lui Vişnu. Hai, puneţi mâna fiecare 
pe câte două bețe de bambus şi loviți în 
oricare lucru vă cade la îndemână. Dacă 
toată omenirea va face cum facem noi, 
atunci se va auzi zgomotul până la cer. lar 
când Vişnu va cerceta cauza, va vedea şi 
el ce face Batara Kala cu frumoasa 
Lună. 

Şi aşa s-a întâmplat. Dar Vişnu a 
observat prea târziu, tocmai în clipa când 
Batara Kala îşi închidea gura, când Luna 
intrase toată în gura lui. Ca s-o scape, 
Vişnu a slobozit o săgeată care a retezat 
capul lui Batara Kala. Luna a ieşit din 
gâtul lui tăiat şi cerul se lumină iar. 

Corpul lui Batara Kala a căzut în 
Marea de Sud! şi a devenit o insulă. Dar 
capul lui este nemuritor, mai trăieşte 
până în ziua de azi. Din cândîn când 
înghite iar Luna. 

De atunci, oamenii, când văd o eclipsă 
de lună, când văd pe Zeița Nopţii înghițită 
de Batara Kala, bat în orice au la 
îndemână, ca să facă zgomot mare, să 
fugă Batara Kala mai repede şi să iasă 
Luna din gâtul lui, cât mai degrabă. 


1 Marca de Sud - Oceanul Indian. 


Giocco Tarub şi zâna 


A FOST ODATĂ un flăcău care se 
numea Giocco Tarub. Ca toţi semenii lui 
din vremea aceea, Giocco Tarub trăia 
numai din vânat, în timpul acela oamenii 
nu lucrau pământul, nici de orez încă nu 
auziseră. în fiecare zi, Giocco Tarub se 
ducea în junglă, cu arcul într-o mână şi cu 
tolba de săgeți în spate, iar când se 
întorcea în sat niciodată nu venea cu 
mâna goală. 

S-a întâmplat ca odată, fugărind o 
căprioară, să-l prindă noaptea în junglă. 
Ce să facă acuma? N-avea nimic de făcut 
decât să se urce într-un copac şi să 
aştepte acolo ivirea zorilor. Ca să umble 
noaptea prin junglă era prea primejdios. 

A dormit Giocco Tarub cum a putut, 
cocoţat pe o ramură. Dar la miezul nopţii, 
când somnul era mai dulce, a fost trezit 
de nişte râsete de femeie. Voci omeneşti 
în mijlocul junglei şi în puterea nopţii, pe 
deasupra? Poate era numai un vis! Dar 
nu, nu era vis, căci iar hohoteau. Se 
putea deosebi chiar din ce parte veneau 
râsetele. Ca un flăcău îndrăzneţ, care nu 
ştia ce e frica, 

Giocco Tarub a coborât din copac şi a 
pornit pe furiş spre locul acela. N-a mers 
prea mult, că se şi trezi în faţa unui lac cu 
apă albastră, iar pe lac, sub raza aurie a 
lunii, şapte zâne frumoase se scăldau şi 
se jucau fără să-şi dea seama că ochii 
unui muritor le priveau. Da, Giocco Tarub 
se uita la ele înmărmurit, căci fete 
frumoase ca ele nu mai văzuse în viaţa 
lui. Aveau piele aurie, lucie, fără nici o 
pată, părul negru până la călcâie, ochii de 
asemenea negri ca nişte stele, buzele 
roşii şi rumene, iar mişcările lor întreceau 
pe ale celei mai desăvârşite dansatoare. 
Nu există nici-o pământeană care să se 
poată asemui măcar cu a zecea parte din 
frumuseţea lor. 

După ce şi-a mai liniştit puţin 
tulburarea, Giocco Tarub s-a gândit că ar fi 
bine s-o ia pe una dintre ele de nevastă. 
Dar cum? Ele erau zâne, fără îndoială, iar 
el, un biet muritor. S-a frământat Giocco 
Tarub, neştiind ce trebuia să facă. Insă 
deodată a văzut veşmintele nimfelor 
ascunse într-un tufiş. Fără să se mai 
gândească, a luat o rochie de-a zânelor, la 
întâmplare. Nimfele s-au jucat fără grijă 
toată noaptea, până au mijit zorile la 
răsărit. Abia atunci au ieşit gălăgioase pe 
mal, îndreptându-se spre 

tufişul unde aveau îmbrăcămintea. Cum 
s-a mai speriat una din ele când nu şi-a 
mai găsit rochia! Celelalte şase s-au 
îmbrăcat repede şi au zburat grăbite până 
nu s-au mai văzut. Zâna rămasă fără 
rochie a început să plângă. Soarele se 
ridica tot mai sus, iar ea stătea în apă, 
fără să ştie ce-ar putea să facă. Se vede 
că fără îmbrăcăminte nu mai putea să 
zboare, cum făcuseră celelalte. Atunci 
Giocco Tarub a ieşit din ascunzătoarea lui 
şi s-a prefăcut mirat văzând o zână în 
lac. 

- Cine eşti, frumoaso, de stai singură 
în lac, în mijlocul junglei? 

- Sunt o zână, flăcăule, şi nu pot să 
ies din lac fiindcă mi-a furat cineva 
îmbrăcămintea. lar fără îmbrăcăminte nu 
mai pot să zbor ca să mă întorc acasă. 
Dă-mi, te rog, ceva, ca să mă acopăr şi 
să pot ieşi din apă. 

- îţi dau să te îmbraci, dar promite-mi 
să vii cu mine şi să-mi fii nevastă. 

N-a avut zâna de ales, aşa că de voie, 
de nevoie, a plecat cu el şi a rămas 
nevasta lui. 

De când ţinea pe zână de nevastă, 
viaţa lui Giocco Tarub începu să se 
schimbe. Nu trebuia să mai vâneze chiar 
în fiecare zi, căci 

zâna 1-a învăţat să semene şi să mănânce 
orez. Pe urmă a venit pe lume şi un copil 
de toată frumuseţea, spre bucuria tatălui. 
Dar zâna a rămas mereu îngândurată. 
Câteodată se uita la cer ore întregi cu 
lacrimi în ochi. Doar când s-a născut 
copilul s-a mai înviorat puţin. 

într-o zi, când Giocco Tarub s-a dus să 
pună orezul în hambar, găsi hambarul plin 
ochi. Dar cum, oare nu mâncau ei în 
fiecare zi câte un dandang! mare de orez? 
Cum de a rămas hambarul plin de parcă 
nu s-a luat niciodată vreun fir de orez? se 
întreba Giocco Tarub, fără să-şi poată 
răspunde. Ce punea nevasta lui în 
dandang în fiecare zi? E drept că din 
dandang ea scotea întotdeauna orez fiert, 
dar Giocco Tarub nu uitase că nevasta lui 
era o zână şi din partea unei zâne poţi să 
te aştepţi la ce nu-ți trece prin minte. 

într-o dimineaţă, chinuit de întrebare, 
Giocco Tarub s-a dus tiptil în bucătărie. A 
fost prima oară când un bărbat intra în 
bucătărie. Şi era credinţa că atunci când 
bărbatul intră în bucătărie, aduce 
nenorocire. Aşa s-a întâmplat şi cu Giocco 
Tarub cel curios. Când a ridicat 

1 Dandang - cratiţă specială de fiert orez. 

capacul dandangului, a văzut că înăuntru 
nu era altceva decât un  firicel de 
orez. 

„Dacă ştiam că aşa foloseşte ea 
orezul, nu mai munceam eu atâta în 
savah"!, îşi zise el în sinea lui. Nici nu 
bănuia că această curiozitate îl va costa 
foarte scump. 

La prânz, când zâna voi să pună 
masa, n-a mai găsit dandangul plin de 
orez fiert ca de obicei, ci doar un firicel 
cum fusese pus de dimineaţă. Şi-a dat 
seama ce s-a întâmplat, dar ce putea să 
mai facă? Oul spart nu mai poate fi făcut 
la loc. 

- Vai, bărbate, cine te-a pus să te bagi 
în treburile femeieşti? Ce nenorocire pe 
capul nostru! De-acum înainte va trebui 
să muncim mai mult ca să putem mânca 
orez. 

De atunci, Giocco Tarub trebuia să 
muncească mult mai mult la savah, căci 
recolta obişnuită nu le mai ajungea. lar 
nevasta lui, zâna, trebuia să piseze orezul 
înainte de a-l pune la fiert, ca să-l 
decojească. Hambarul nu mai era plin ca 
înainte, ci se golea văzând cu ochii. 

într-o zi, când zâna s-a dus la hambar, 
să ia nişte orez, n-a mai găsit decât o 
legătură 


1 Savah - orezărie. 

în colţ. lar când a ridicat-o, ce a văzut 
înaintea ochilor? îmbrăcămintea ei. Se 
vede că acolo o ascunsese Giocco Tarub. 
Cât timp hambarul fusese plin, n-avea 
cum s-o găsească, dar acum, că se golise, 
Giocco Tarub uitase de ea. S-a schimbat 
nevasta repede cu îmbrăcămintea ei de 
zână şi i-a spus lui Giocco Tarub: 

- Până aici ne-a fost dat să trăim 
împreună. Eu sunt o zână şi nu pot trăi 
printre oameni, aşa că trebuie să plec. 
Nici pe copilul nostru nu pot să-l iau cu 
mine, fiindcă, oricum, el este pui de om. 
Dacă totuşi plânge, pune-l, te rog, pe 
acoperiş şi arde o mână de fân. Atunci eu 
voi veni să-l alăptez. Dar nu încerca să 
mă mai vezi, altfel nu voi mai putea veni 
deloc. 

Pe urmă zâna şi-a luat zborul, 1-a lăsat 
singur pe Giocco Tarub cu copilul. De câte 
ori plângea copilul de foame, el îl ducea 
pe acoperiş şi ardea o legătură de fân, iar 
zâna venea să-l alăpteze. Şi când a venit 
vremea copilului să fie înţărcat, zâna nu a 
mai venit. 

De atunci, Giocco Tarub a devenit din 
ce în ce mai trist. De multe ori se ducea la 
malul lacului, nădăjduind să mai vadă pe 

zâna lui făcând baie, dar ea nu s-a mai 
arătat niciodată, căci de atunci nici o 
zână nu mai coboară pe pământ. 


Cea mai frumoasă statuie 


DEMULT, când insula Java era bogată 
în jungle necercetate, când oamenii sakti! 
mai umblau pe lume, trăia în satul 
Prambanan din Java Centrală o fată 
nespus de frumoasă, care se numea Roro 
Giongrang. Se povesteşte că Roro 
Giongrang era aşa de frumoasă, încât 
toate cuvintele de laudă n-ar fi ajuns 
pentru a arăta nici pe sfert frumuseţea ei. 
lar cine o privea, îndată cădea bolnav de 
dragoste. Ba se iscau şi certuri, se iscau 
şi lupte pe viaţă şi pe moarte pentru 
dânsa. Atunci, ca să potolească pe 
îndrăgostiţi, ea s-a jurat că nu sa va 
mărita niciodată. Aşa au încetat şi 
certurile şi bărbaţii se mulţumeau doar s- 
e) 

1 Sakti - cel care are o putere supranaturală. 

privească şi să fumeze ţigări făcute de 
mâna ei, căci din vânzarea ţigărilor îşi 
ducea Roro Giongrang traiul. 

S-a întâmplat însă ca într-o zi să treacă 
prin Prambanan un tânăr străin. Cum a 
văzut-o pe Roro Giongrang, a îndrăgit-o 
pe loc şi a cerut-o de nevastă. 

- Cum aş putea să te iau de bărbat pe 
tine, un străin, dacă până acum am 
refuzat pe toţi tinerii din sat? Nu spun că 
nu eşti demn de laudă la înfăţişare, dar 
nici tinerii din sat nu-s mai prejos ca tine. 
De altfel, m-am jurat că nu mă voi mărita 
niciodată, aşa că vezi-ţi de drum, i-a 
răspuns Roro Giongrang. 

- Poate este aşa cum grăieşti, zise 
tânărul. Un lucru vreau să ştii, că eu pot 
să-ţi îndeplinesc orice dorinţă. Puterea 
mea este foarte mare, dar stelele şi luna 
de pe cer nu le pot lua. 

- Dar dacă îţi cer ceva şi nu-mi poţi 
îndeplini? a întrebat Roro Giongrang mai 
mult 
în glumă. 

- Atunci voi pleca de aici pentru 
totdeauna, a răspuns el. 

- Bine, aşa să fie. Eu nu-ţi cer nici 
luna, nici stelele de pe cer. îţi cer doar să 
clădeşti 

un templu de piatră împodobit cu o mie 
de statui toate numai de piatră. Să începi 
lucrul la apusul soarelui şi să-l termini 
până mâine dimineață, înainte de 
răsăritul soarelui. De vei izbuti, atunci voi 
deveni nevasta ta. Te învoieşti? 

- Mă învoiesc, răspunse tânărul. Să vii 
mâine în zori în câmpul deschis din nordul 
satului, acolo voi clădi templul cu cele o 
mie de statui. Până atunci, rămâi cu bine. 

în seara aceea, Roro Giongrang n-a 
putut să închidă ochii. Oare străinul era 
un „sakti" sau un om lăudăros? Dacă într- 
adevăr va putea clădi cele cerute, ce va 
face? în sinea ei gândea că mai bine ar fi 
luat de bărbat pe oricare tânăr din sat, 
decât pe un necunoscut, oricât ar fi el de 
sakti. Dimineaţa se apropia şi Roro 
Giongrang se duse să vadă ce a isprăvit 
străinul. Când a ajuns în poiana dinspre 
nord, a rămas înmărmurită. Nici nu-şi 
putea crede ochilor. O mândreţe de 
templu, înconjurat de 999 de statui, parcă 
o aştepta. încă o statuie mai avea străinul 
de făcut şi dânsa ar fi fost nevoită să-l ia 
de bărbat şi să părăsească satul ei drag. 
Pentru un timp, Roro Giongrang îşi pierdu 
cumpătul. Dar deodată faţa ei se lumină 
şi îi vorbi astfel străinului: 

- Stai puţin de te odihneşte! Uită-te, 
eşti ud leoarcă de sudoare. [i-a rămas 
doar o singură statuie de făcut, iar acum 
abia e trecut de miezul nopţii. 

- Nu ştiam că am lucrat aşa de 
repede, răspunse străinul. Am crezut că se 
apropie dimineaţa. Atunci voi dormi puţin, 
dar scoală-mă, te rog, înainte de răsăritul 
soarelui, căci prea sunt obosit. 

Nici prin gând nu-i trecea că Roro 
Giongrang îl înşela, ca să nu poată 
termina ultima statuie. Şi nici nu închise 
bine ochii, că soarele începu să se 
zărească la orizont. A priceput îndată 
viclenia lui Roro Giongrang şi, clocotind 
de mânie, strigă: 

- Tu mi-ai cerut ca să clădesc un 
templu 
cu o mie de statui într-o singură noapte, 
dar 
m-ai împiedicat să-mi termin lucrarea. De 
aceea 
chiar tu vei deveni a o mia statuie, căci 
din 
această clipă te vei preface în piatră 
pentru 
vecii vecilor. 

De atunci Roro Giongrang a devenit 
statuie, cea mai frumoasă statuie din 
lume, căci ea era o fată foarte frumoasă. 


Bivolul învingător 


DE CE REGIUNII din partea de vest a 
Sumatrei i se spune Minang-kabau, adică 
Bivolul învingător? Dar, lucru şi mai 
curios, locuinţele din Minang-kabau au 
acoperişurile în formă de coarne, coarne 
de bivol; iar femeile poartă pe cap un 
turban de asemenea în formă de coarne, 
coarne de bivol. lată povestea, o poveste 
care s-a întâmplat în timpul înfloririi 
împărăției Magia Pahit, cu multe sute de 
ani în urmă. 

Ţara de Vest a Andalasului, Sumatra, 
era la mare strâmtoare. Regele chemă pe 
toţi miniştrii şi căpeteniile armatei într-un 
consiliu în care sa va hotărî soarta ţării. 
Armata Magiei Pahit, condusă de însuşi 
Gagiah Mada, era la poarta ţării, iar solia 
ei aştepta răspunsul dacă Ţara de Vest a 
Andalasului i se va supune de bună voie 
ori va fi trecută prin foc şi sabie. Să se 
supună de bună voie? Niciodată! Să 
declare război? Asta ar fi însemnat 
distrugerea ţării. Ce era de făcut? Nimeni 
nu găsea o ieşire. Regele ştia că supuşii 
lui mai degrabă vor muri în luptă decât să 
se supună duşmanului, 

dar cine nu se cutremura în faţa armatei 
Magiei Pahit, mai ales când era condusă 
de însuşi  Gagiah Mada? După o 
îndelungată tăcere, regele s-a sculat de 
pe tron şia spus: 

- Solia lui Gagiah Mada să aştepte 
răspunsul 
până mâine. Voi, miniştri şi curteni, dacă 
până 
mâine dimineaţă nimeni dintre voi nu 
poate 
găsi vreo soluţie, războiul va fi răspunsul 
nostru. 

A doua zi, când curtenii şi miniştrii s- 
au adunat iar, regele a întrebat: 

- A găsit cineva vreun meşteşug ca să 
ocolim războiul cu Magia Pahit, fără să fim 
nevoiţi a ne umple de ruşine? 

Atunci un sfetnic bătrân a ieşit în faţă 
şi a zis: 

- Iubitul meu rege şi stăpân! Să 
propunem 
lui Gagiah Mada ca să înlocuim lupta 
dintre 
oşti, cu lupta între tauri!. De va pierde 
taurul 
nostru, ne vom supune de bună voie 
Magiei 
Pahit. lar de va învinge taurul nostru, 
Magia 
Pahit să rămână ca o ţară prietenă nouă şi 
să 
nu ne mai atace niciodată. Dacă această 
propunere 


1 în Java era obiceiul să se pună faţă în faţă un taur şi un 
tigru. Dacă taurul ieşea învingător, era păstrat. Dacă învingea 
tigrul, lucru care se întâmpla mai des, urma o luptă între tigru 
şi câţiva cavaleri înarmaţi cu scuturi şi lănci, numită 
„rampogan". 

va fi respinsă, să-i spunem lui Gagiah 
Mada că, de vom fi învinşi, nu va găsi nici 
un suflet în (ara noastră. 

Această soluţie a fost pe placul tuturor 
şi imediat a fost trimisă solie de răspuns 
lui Gagiah Mada. Când a primit acest 
răspuns, Gagiah Mada a stat în cumpănă. 
Dacă respingea această propunere şi 
alegea calea războiului, victoria era sigur 
de partea lui. Dar oare nu s-ar fi umplut 
de sângele care se va vărsa? Dacă se 
gândea bine, taurii din Magia Pahit erau 
cunoscuţi ca fiind cei mai buni tauri de 
luptă, aşa că până la urmă Gagiah Mada 
a primit să-şi încerce norocul în felul 
acesta. 

După un răstimp de trei luni încheiate 
pentru căutarea taurilor, veni şi ziua când 
aceştia trebuiau să se înfrunte. Gagiah 
Mada a adus un taur fioros ca din poveşti, 
unul care ucisese şapte tigri în luptă. Dar 
din partea Ţării de Vest a Andalasului fu 
prezentat un pui de bivol care mugea de 
foame. 

: Unde este taurul vostru? întrebă 
Gagiah Mada. 

- Noi, aici, nu prea avem tauri de 
luptă, a răspuns regele. Dar, dacă te 
învoieşti, o să se lupte taurul vostru cu 
puiul de bivol de acolo. 

- Nu ştiu ce să cred, zise Gagiah Mada. 
Dar dacă aşa ţi-e voia, fie şi aşa. 

Gagiah Mada râdea în sinea lui. 
Gândea că regele vecin a înnebunit de 
frică. Nu ştia el că puiul de bivol nu fusese 
alăptat de câteva zile, iar acum, pe botul 
lui era legat un cuţit tăios. 

Când puiului i s-a dat drumul, a fugit 
drept spre burta taurului căutând să sugă. 
Cuţitul a intrat în burtă, iar taurul cel 
fioros, care omorâse şapte tigri, s-a 
prăbuşit la pământ. 

Gagiah Mada a rămas înmărmurit, nu- 
şi credea ochilor. Dar nu mai putea face 
nimic, îşi dăduse cuvântul, iar taurul lui a 
fost învins. Nu-i mai rămase decât să se 
întoarcă înapoi cu armata lui în Java. 

De atunci Ţării de Vest a Andalasului i 
se zice Minang-kabau, adică Bivolul- 
învingător. 


Kedono şi Kedini 


A FOST ODATĂ un ţăran văduv. Avea 
omul doi copii mici, un băiat şi o fată. Pe 
băiat îl chema Kedono, iar pe fată o 
chema  Kedini. Câtva timp după ce îi 
murise nevasta, omul s-a gândit că ar fi 
mai bine să se însoare. Nu de alta, dar ca 
să fie cineva care să aibă grijă de copii 
când trebuia să se ducă el la savah şi să-i 
pregătească de-ale gurii. Aşa şi făcu. 

La început, noua lui nevastă se purta 
cât se poate de bine, dar această purtare 
n-a durat mult. De la o vreme s-a gândit 
că ar fi mai bine să-i prăpădească pe 
bieţii copii fără de mamă, ca mai târziu, 
când va avea şi ea copii, bărbatul să-i 
iubească numai pe aceştia. De atunci 
femeia a început să-i chinuiască de câte 
ori avea prilejul. De lovit nu i-a lovit, căci 
îi era teamă să nu lase urme, dar de 
mâncare nu le-a mai dat. Voia, pesemne, 
să-i lase să moară de foame. 

într-o dimineaţă, copiii au început să 
se vaite: 

- Mamă, mama noastră cu inima de 
aur! Dă-ne şi nouă ceva de mâncare. Vom 
gusta greieri în loc de carne, vom mânca 
iarbă în loc de verdeață. Un pumn de orez 
ne trebuie, căci nu mai putem de foame. 
- Mai aşteptaţi, copii răi ce sunteţi! Nu 
vedeţi că abia pun orezul la spălat? 
răspunse haina femeie. 
- Mamă, mama noastră cu inima de 
aur, se plângeau copiii mai târziu. Dă-ne 
şi nouă un pumn de orez. Ne-au amorţit 
degetele de atâta timp de când strângem 
greierii, iar iarba uscată nu mai e bună. 
- Mai aşteptaţi, copii răi ce sunteţi! Nu 
vedeţi că abia am pus orezul la fiert? 
răspundea iar haina. 
- Mamă, mama noastră cu inima de 
aur, se rugau iar copiii. Dă-ne şi nouă un 
pumn de orez. Au putrezit şi greierii de 
atâta timp în mâinile noastre umede. 
Când ţăranul trebuia să vină de la 
savah, femeia zise: 
- Vreţi un pumn de orez? Na-vă, na! 
Na! 
şi îi lovi pe amândoi cu lingura de 
mestecat 
orez în cap. 

Iar când ţăranul o întrebă dacă copiii 
au mâncat pe săturate, îi răspunse: 

- Cum să nu? Au mâncat atât de mult, 
de le-a rămas şi să se joace cu orez. Uită- 
te 
numai la capetele lor. 

într-adevăr, văzând boabe de orez în 
părul copiilor, omul s-a liniştit. 

într-o zi veni ţăranul mai devreme ca 
de obicei, ducând un sac de vuni! în 
spinare pentru nevasta lui. Aceasta era în 
bucătărie când ţăranul s-a întâlnit cu 
copiii. 

- Tată, tată dragă. Dă-ne şi nouă 
puţini vuni din cei negri, zise Kedono. 

- Nu se poate, copiii mei. l-am adus 
pentru mama voastră, care vă iubeşte şi 
vă îngrijeşte, răspunse tatăl. 

- Dă-ne şi nouă măcar din cei roşii şi 
acrişori, a spus Kedini. 

- Nu se poate, copiii mei, şi ăştia sunt 
pentru mama voastră, care vă iubeşte şi 
vă îngrijeşte, răspunse iar tatăl. 

- Dar cei verzi şi cruzi? întrebară 
copiii cu lacrimi în ochi. 

- Nici cei verzi şi cruzi, copiii mei. 
Căci 


1 Vuni - nume de fructe. 

şi ăştia sunt tot pentru mama voastră, 
care vă iubeşte şi vă îngrijeşte. 

Văzând că tatăl lor nu voia să le dea 
nimic, copiii au spus: 

- Care este mama noastră care ne 
iubeşte 
şi ne îngrijeşte? De atâta amar de vreme 
am 
mâncat numai greieri şi iarbă, iar mama 
noastră 
ne bate în cap cu lingura. Dacă nici tu nu 
vrei să ne dai nimic, vom pleca de aici. 

După ce au spus toate astea, copiii au 
fugit, au fugit spre junglă, de teama 
mamei lor vitrege. Nici n-au întors capul 
când tatăl lor i-a chemat înapoi. 

Femeia, care i-a auzit vorbind, s-a dat 
de trei ori peste cap şi s-a schimbat în 
tigroaica. Tigroaica a alergat pe urmele 
copiilor, vrând să-i mănânce, iar în urma 
tigroaicei gonea ţăranul cu un topor în 
mână. Copiii au intrat mai adânc în junglă, 
dar tigroaica se apropia din ce în ce mai 
mult. Când era cât pe-aci să-i prindă, 
copiii s-au oprit în faţa unui copac mare şi 
înalt şi i-au grăit: 

- Copac mare şi frumos, apleacă-te, 
dacă 
ai milă de noi, doi copii sărmani fugăriţi 
de 
o tigroaica! 

Copacul cel mare s-a aplecat, iar când 
copiii s-au căţărat între ramuri, s-a 
îndreptat din nou. Tocmai atunci a venit 
tigroaica. încercă ea să se caţăre în 
copac, dar de fiecare dată cădea la 
pământ. Țăranul i-a ajuns din urmă şi a 
vrut s-o lovească cu toporul. Dar tigroaica 
a fugit în desiş. Atunci omul i-a dat pe 
copii jos din copac, a pus pe Kedono pe 
umărul drept, iar pe Kedini pe umărul 
stâng, şi aşa mergând s-au întors fericiţi 
acasă. lar femeia cea rea a rămas 
tigroaica pentru totdeauna. 


POVEŞTI  VIETNAMEZE 


Neînfricatul Thek-Seng 


ÎN VREMURILE DE DEMULT, într-un sat 
din nordul Vietnamului trăia un băiat care 
se numea Thek-Seng. Era fiul unor oameni 
foarte săraci, rămas orfan de amândoi 
părinţii încă de când era copil. De aceea 
ducea o viaţă nespus de grea. Nu avea 
casă, aşa că şi-a făcut un adăpost în 
scorbura unui copac mare din pădure, iar 
pentru a avea din ce trăi, aduna vreascuri 
şi le ducea în sat, unde primea în schimb 
câte ceva de mâncare sau alte lucruri de 
care avea nevoie. Cu toată marea lui 
sărăcie, el era cinstit şi cuminte, vorbea 
frumos cu toată lumea, lucruri pentru care 
toţi îl lăudau şi îl iubeau. 

însă mai mult decât orice, Thek-Seng 
era foarte blând cu animalele din pădure. 
Niciodată nu a vânat măcar vreo pasăre 
pentru a o mânca 

sau vreun animal, ca să-i ia blana. Când 
găsea vreun animal rănit, îl îngrijea şi-l 
punea la adăpost de fiare mai mari, iar 
când vedea pui de păsărele căzuţi din 
cuib, îi lua cu băgare de seamă şi-i punea 
la loc, spre marea bucurie a părinţilor, 
care ciripeau de parcă ar fi vrut să-i 
mulţumească. Ba chiar şi când vedea 
vreun copăcel doborât de vânt sau 
năpădit de buruieni, îl ridica, îi punea 
proptele sau curăța locul din jur, ca să 
poată creşte în voie. 

Lucrul acesta i-a plăcut foarte mult 
zeului pădurii, care vedea de asemenea 
că băiatul nu era mulţumit de viaţa pe 
care o ducea şi că adeseori era cuprins de 
gânduri triste. De aceea zeul s-a apropiat 
într-o zi de scorbura băiatului şi i-a spus: 

- Dragă Thek-Seng, nu mai fi trist. Văd 
că eşti băiat deştept, minunat şi bun la 
inimă. Meriţi o soartă mult mai bună. De 
aceea, am să te ajut ca să scapi de viaţa 
grea pe care o duci acum. Aceasta va fi 
răsplata mea pentru grija pe care ai avut- 
o mereu faţă de vietăţile pădurii, de 
plante şi de animale. 

Din ziua aceea, zeul a venit în fiecare 
zi la băiat şi 1-a învăţat meşteşugul 
luptei. Când 

a văzut că Thek-Seng ajunsese atât de 
iscusit în luptă încât nimeni să nu-l poată 
birui, zeul i-a dăruit un arc şi un topor, 
după care s-a făcut nevăzut. 

Rămas singur, Thek-Seng îşi continuă 
câtva timp vechea ocupaţie, adică 
adunatul vreascurilor, dar în acelaşi timp 
făcea zilnic fel de fel de exerciţii de 
întărire a corpului, pentru a deprinde cât 
mai bine învăţăturile primite. Numai când 
s-a simţit deplin stăpân pe puterile lui, s-a 
hotărât să plece în lume, ca să-şi caute 
norocul. 

însă nu mult timp după ce a ieşit din 
pădure şi mergea pe o potecă spre un sat, 
s-a întâlnit cu un om viclean, numit Ly 
Thong, care trăia numai înşelându-i pe cei 
din jurul său. De aceea, în orice 
împrejurare, el căuta să afle cât mai 
multe lucruri pentru a vedea ce folos 
poate să tragă din orice. Văzându-l pe 
Thek-Seng, a intrat în vorbă cu el şi, 
punându-i câteva întrebări meşteşugite, 
şi-a dat seama cu ce fel de om avea de-a 
face şi că ar avea multe de câştigat. 
Aflând că Thek-Seng era singur pe lume, 
el 1-a chemat să trăiască împreună ca 
nişte fraţi, ceea ce bietul băiat a primit 
foarte bucuros, căci se săturase să stea 
tot singur, 

fără nici un prieten apropiat. Ly Thong 1-a 
poftit să locuiască în casa lui şi îi dădea 
tot ce îi trebuia. 

în vremea aceea, trăia prin apropiere 
un balaur groaznic. El se hrănea cu fel şi 
fel de animale, dar mai mult decât orice îi 
plăcea carnea de om. în fiecare lună, 
satele dimprejur îi dădeau rând pe rând 
câte un om, ca să nu aibă de suferit din 
partea lui pagube şi mai mari. S-a 
întâmplat ca la puţin timp după ce Thek- 
Seng s-a împrietenit cu Ly Thong, 
acestuia îi veni rândul să fie dat 
balaurului. De aceea Ly Thong, cuprins de 
o frică de nedescris, se tot gândea cum 
să facă a trimite pe altcineva la moarte în 
locul lui. în seara când urma să se ducă la 
balaur, el i-a spus lui Thek-Seng: 

- Iubitul meu frate, în noaptea aceasta 
e rândul meu să fac de strajă la templul 
de lângă pădure. în fiecare noapte, 
templul este păzit de cineva. însă chiar 
azi am început să fac vin şi nu pot să 
întrerup lucrul, căci mi se strică vinul. De 
aceea te rog să te duci să faci tu de pază 
în locul meu, iar când va veni rândul tău, 
mă voi duce şi eu la templu pentru tine. 

Thek-Seng nu auzise de balaur şi, 
cinstit cum era, nici nu-şi închipuia că 
oamenii ar putea fi şi altfel. Fără a bănui 
nimic, el s-a învoit să se ducă în noaptea 
aceea la templu, îndată ce s-a înserat, 
băiatul şi-a luat arcul şi toporul şi a plecat 
liniştit acolo unde îl trimisese Ly Thong. 

La miezul nopţii a auzit un strigăt 
înfricoşător şi a văzut că din pădure ieşea 
uriaşa dihanie, cu o gură mare cât o 
prăpastie. Dar băiatul nu s-a speriat, ci, 
luându-şi arcul şi toporul, s-a prins în 
luptă. Când se depărtau puţin unul de 
altul, băiatul îl străpungea cu săgețile, iar 
de aproape îl lovea cu toporul. Lupta a 
fost lungă şi grea, căci balaurul era atât 
de mare, încât săgețile erau pentru el ca 
nişte ace, iar loviturile toporului, chiar 
dacă tăiau în el răni adânci ca brazdele de 
plug, aproape nu se cunoşteau în aşa 
matahală. Totuşi, după câteva ceasuri de 
luptă aprigă, balaurul a fost răpus, între 
timp, se luminase de ziuă, aşa că Thek- 
Seng a tăiat capul balaurului şi, luându-l 
în spinare, a pornit spre casa lui Ly 
Thong. 

Când l-a văzut intrând în casă, Ly 
Thong a rămas la început mut de uimire, 
căci fusese 

sigur că Thek-Seng nu va ieşi viu din aşa 
încleştare, dar când a văzut şi capul 
balaurului, s-a gândit că scăpase de 
moarte şi va găsi în aceasta un prilej de 
câştig bun. El puse deci pe Thek-Seng să-i 
povestească tot ce se întâmplase, iar în 
timpul povestirii, deşi se minuna de atâta 
vitejie, îşi făcea planul cum să întoarcă 
lucrurile pentru a trage numai el tot 
folosul din aceasta. De aceea, pe măsură 
ce Thek-Seng îşi istorisea isprava, Ly 
Thong se prefăcea că este din ce în ce 
mai îngrijorat, iar la urmă spuse: 

- Să ştii că ai făcut un mare rău. 
Balaurul acela era al împăratului, care 
ţinea la el ca la ochii din cap. Când va 
afla că l-ai omorât, te va pedepsi aspru. 
Pentru a scăpa de mânia împăratului, 
cred că e bine să fugi deocamdată din sat 
şi să te ascunzi din nou în scorbura ta. Eu 
voi căuta să-l îmbunez pe împărat şi, 
când primejdia va fi trecut, voi veni să te 
iau din nou la mine. 

Bietul Thek-Seng, foarte mâhnit că 
trebuia să se întoarcă din nou la viaţa 
grea de altă dată, s-a grăbit să se ducă în 
pădure, iar Ly Thong s-a înfăţişat îndată 
împăratului şi a vorbit astfel: 

- Mărite împărate, ţara a scăpat de 
marea primejdie a balaurului. Eu l-am 
omorât azi-noapte şi i-am tăiat capul, pe 
care l-am dus acasă la mine. 

- Dacă este adevărat ceea ce spui, 
meriţi multe laude şi mare răsplată, a 
răspuns împăratul. Dar de ce nu ai adus 
aici capul balaurului? 

- Pentru că este foarte mare şi greu, 
înălțate împărate. Ca să-1 pot aduce de la 
marginea pădurii până acasă, pe mine m- 
au ajutat vreo cincizeci de oameni, care s- 
au adunat acolo după ce omorâsem 
singur fiara. 

Auzind acestea, împăratul a poruncit 
unui ofiţer să ia o sută de soldaţi cu care 
să meargă şi să aducă la palat capul 
balaurului. Când porunca a fost adusă la 
îndeplinire şi împăratul a putut vedea cu 
ochii lui ce grozăvie fusese balaurul, şi-a 
dat şi el seama de ce pacoste scăpase 
ţara. Pentru a răsplăti pe cel ce făcuse 
atâta bine omenirii, împăratul i-a dat lui 
Ly Thong o mare sumă de bani şi 1-a 
înălţat la rangul de mandarin. 

Zilele treceau şi, în acest timp, Thek- 
Seng îşi vedea de muncă, dar o ducea 
mai rău ca înainte, căci nu mai îndrăznea 
să se ducă în sat 

cu  vreascurile, ci aştepta până se 
întâmpla să treacă cineva pe lângă 
pădure şi să-i dea mai nimic pe tot ce 
adunase într-o zi întreagă. Numai rareori, 
pe înnoptate, se furişa până la casa 
prietenului său, care îi dădea câte ceva 
de mâncare. 

împăratul ţării acesteia avea o fată 
foarte frumoasă, căreia îi plăceau mult de 
tot florile, aşa că aproape toată ziua şi-o 
petrecea în grădină. Odată, când fata era 
singură, pe deasupra grădinii s-a ivit un 
vultur foarte mare, care s-a năpustit 
asupra ei, a luat-o în gheare, s-a ridicat în 
slava cerului şi s-a făcut nevăzut. Thek- 
Seng a băgat de seamă că vulturul se 
rotea deasupra grădinii împărăteşti, iar 
când l-a văzut că se ridică cu fata în 
gheare, a luat arcul şi a tras o săgeată 
spre el. însă vulturul era prea departe, 
aşa că săgeata l-a nimerit în aripă, dar 
nu 1-a omorât şi el a putut să-şi urmeze 
zborul. Thek-Seng s-a luat după picăturile 
de sânge care căzuseră din rană şi a aflat 
că vulturul îşi avea cuibul într-o prăpastie 
din munţi. 

La vremea prânzului, împăratul a 
aşteptat ca fata să vină la masă, dar, 
văzând că ea întârzie prea mult, a trimis 
s-o caute în grădină. Slujitorii s-au întors 
după un timp, spunând 

că domniţa nu era între flori, ca de obicei. 
Atunci au căutat-o peste tot, dar n-au 
găsit-o şi nimeni nu ştia ce se întâmplase, 
căci răpirea se făcuse în mare grabă, fără 
ca vreun om să observe. împăratul a fost 
peste măsură de mâhnit de pierderea 
fiicei sale şi a făgăduit o mare răsplată 
celui ce o va găsi şi o va aduce acasă. 

Ly Thong s-a gândit îndată că şi de aici 
ar putea scoate ceva. S-a dus deci în 
grabă la Thek-Seng şi i-a spus: 

- Fratele meu bun şi drag, hai să 
pornim să căutăm fata de împărat. Dacă 
vom izbuti s-o găsim, va fi foarte bine, 
căci împăratul ne va răsplăti, iar pe tine s- 
ar putea să te ierte că i-ai omorât 
balaurul. Atunci vei putea să te întorci la 
mine şi să trăieşti din nou printre oameni. 
Partea grea este că nu ştim încotro s-o 
pornim în căutarea ei, căci nimeni nu ştie 
cine e răpitorul şi unde a dus-o. 

însă Thek-Seng i-a povestit tot ce 
văzuse, a adăugat că ştie şi unde este 
ascunzătoarea vulturului care răpise fata. 
Pentru a ajunge până la cuibul lui, ei au 
luat o frânghie foarte lungă şi groasă şi au 
pornit pe drumul cunoscut de Thek-Seng, 
până au ajuns la marginea prăpastiei. 

Acolo au făcut un fel de cuşcă din tulpini 
de bambus şi, după ce au legat-o bine de 
un capăt al frânghiei, Thek-Seng a spus: 

- Acum unul din noi va trebui să intre 
în cuşcă, iar celălalt îl va lăsa jos cu 
frânghia, 
până va ajunge în fundul prăpastiei. 
Acolo 
este cuibul vulturului şi acolo a dus fata. 

Lui Ly Thong îi era frică să coboare, 
dar îndată îi veni în minte cum să scape. 

- Să tragem la sorţi, spuse el. lată, 
am 
într-o mână o pietricică albă, iar în 
cealaltă 
una neagră. Eu am să le amestec, iar tu 
să 
alegi: dacă găseşti pietricica albă, vei 
rămâne 
aici şi voi cobori eu, dacă o vei nimeri pe 
cea neagră, vei cobori tu. 

Thek-Seng s-a învoit, iar Ly Thong a 
pus mâinile la spate, prefăcându-se că 
amestecă pietricelele, dar în acest timp el 
a aruncat-o pe cea albă şi a luat încă una 
neagră, pe care o pregătise din vreme. 
Aşa se face că Thek-Seng a fost cel ales 
de sorţi să coboare în căutarea vulturului. 
S-au hotărât deci ca Ly Thong să rămână 
sus şi să păzească frânghia, iar când 
Thek-Seng va voi să iasă, să-l anunţe 
scuturând frânghia, iar Ly Thong va trage 
cuşca în sus. 

Thek-Seng, care nu se temea de nimic, 
a intrat în cuşcă, iar Ly Thong 1-a coborât 
încet până în fundul prăpastiei. Aici era o 
peşteră lungă, la intrarea căreia se mai 
vedeau încă picături de sânge căzute din 
rana vulturului. Thek-Seng se luă după 
aceste urme şi după o bucată de vreme 
văzu că peştera se lărgeşte atât de mult, 
încât lăsa loc pentru un mare palat, în 
care locuia vulturul. însă acesta luase 
acum înfăţişarea unui balaur cu şapte 
capete şi, auzind zgomot de paşi în 
peştera sa, veni în grabă să pedepsească 
pe cel ce cutezase să-i încalce locaşul. 
Dar Thek-Seng nu se despărţise de arcul 
şi de toporul său, aşa că se prinse în luptă 
cu balaurul cel fioros. 

Lupta a fost mai grea decât aceea cu 
balaurul de la templu, căci acum 
duşmanul avea şapte capete şi, când 
Thek-Seng izbutea să-i reteze unul, îndată 
creştea altul în locul lui. Văzând că n-o 
poate scoate la capăt cu tăiatul capetelor, 
Thek-Seng s-a prefăcut că-i este frică şi a 
luat-o la fugă până s-a depărtat de balaur, 
apoi a început să-1 străpungă cu săgețile. 
în sfârşit, o săgeată a pătruns în inima 
balaurului, care 

începu să verse sânge negru pe toate 
gurile şi, după câteva  zvârcoliri 
groaznice, muri. 

Când Thek-Seng a păşit în palat, fetei 
împăratului nu-i venea să creadă că vede 
un chip omenesc, căci ea trăia aici numai 
între  lighioanele  spurcate din slujba 
balaurului. însă mirarea ei se schimbă în 
bucurie fără margini când află că răpitorul 
ei pierise şi că acest tânăr venise s-o 
pună în libertate şi s-o ducă la părinţii ei. 

Cum fata de împărat era nerăbdătoare 
să iasă mai repede la lumina zilei şi să 
ajungă acasă, a pornit îndată cu Thek- 
Seng spre locul unde îi aştepta cuşca de 
bambus. Thek-Seng îşi dădea bine seama 
că Ly Thong nu-i va putea ridica pe 
amândoi deodată, aşa că a spus fetei să 
intre în cuşcă, după care a scuturat 
frânghia. Ly Thong a ridicat-o până a 
scos-o din prăpastie, în timp ce Thek- 
Seng aştepta ca frânghia să coboare din 
nou pentru a-l scoate şi pe el. 

Văzându-se cu fata de împărat, Ly 
Thong era sigur că va fi bine răsplătit, dar 
în răutatea şi lăcomia lui îşi făcu şi acum 
socoteala că ar fi mai bine dacă n-ar avea 
de împărţit nimic cu Thek-Seng. De 
aceea, în loc sălase în 

jos frânghia cu cuşca, el aruncă în 
prăpastie mai mulţi bolovani mari de 
piatră, ca să-l zdrobească pe Thek-Seng. 
Apoi a pornit cu fata spre palatul 
împăratului. 

Thek-Seng se adăpostise în peşteră şi 
văzu cum cădeau stâncile chiar pe locul 
unde stătuse cu câteva clipe mai înainte. 
Adânc îndurerat de nerecunoştinţa celui 
pe care-l socotise că-i este ca un frate, 
Thek-Seng se întoarse la palatul 
balaurului, cu gândul că va găsi acolo 
vreun mijloc de a ieşi din prăpastie. Tot 
căutând prin palat, ajunse într-o cameră 
întunecoasă, în care văzu un tânăr 
frumos, legat în lanțuri şi cu un jug la gât. 
Lui Thek-Seng i se făcu milă de el şi, cu 
ajutorul toporului său, în câteva clipe îl 
scoase din lanţuri şi din jug. Văzându-se 
liber, tânărul spuse: 

- îţi mulţumesc, om bun, că m-ai 
scăpat din robia balaurului. Sunt aici de 
mai multe luni, de când balaurul acesta, 
luând chipul unui vultur uriaş, m-a răpit 
din palatul tatălui meu şi m-a adus aici, 
de unde nu credeam că voi mai scăpa. 
Tatăl meu este împăratul apelor. Să 
mergem la el şi îţi voi arăta recunoştinţa 
noastră pentru nepreţuitul ajutor pe care 
mi l-ai dat. 

Cei doi tineri au ieşit din peşteră şi au 
mers pe fundul prăpastiei până au ajuns 
la un pârâu. La îndemnul tânărului, 
amândoi au intrat în albia pârâului şi 
îndată apele s-au umflat şi i-au dus la 
vale, ca într-o trăsură, fără să-i ude. In 
felul acesta au ajuns foarte curând la 
împăratul apelor, care nu mai ştia cum 
să-şi arate bucuria de a-şi revedea fiul pe 
care-l pierduse de atâta vreme fără să 
ştie ce se întâmplase cu dânsul. împăratul 
apelor îl primi foarte bine pe Thek-Seng 
şi, dându-şi seama de vitejia acestuia, îl 
rugă să rămână pentru totdeauna în 
împărăţia lui, care era cea mai bogată din 
lume; apoi adăugă că acolo va fi cel mai 
bun prieten al fiului său, nu-i va lipsi 
nimic şi va putea trăi fericit. 

însă Thek-Seng nu se îndura să se 
despartă pentru totdeauna de locurile 
unde trăise până atunci. în afară de 
aceasta, de când o văzuse pe fata de 
împărat, gândurile lui erau mereu la 
dânsa şi dorea din tot sufletul s-o vadă 
din nou. De aceea mulţumi împăratului 
apelor pentru bunăvoința lui şi-l rugă să- 
1 ajute să iasă din prăpastie şi să ajungă 
lângă satul de unde venise. 

împăratul apelor nu mai stărui să-l 
oprească acolo şi, văzând că băiatului îi 
era tare dor de ţara sa, se hotărî să-i 
îndeplinească dorinţa. Mai înainte însă îl 
duse în vistieria sa şi-l rugă să ia tot ce-i 
plăcea, drept răsplată pentru salvarea 
fiului său. în sala aceea erau bogății 
nemaivăzute, iar împăratul îi spuse că le 
poate lua şi pe toate, căci el mai avea 
multe altele. Dar Thek-Seng îşi alese 
numai un instrument muzical, un fel de 
lăută cu o singură coardă. După aceea, 
împăratul şi cu fiul său îl duseră până la 
un izvor limpede, ale cărui ape se 
umflaseră ca un val, îl luară pe sus şi în 
câteva clipe îl lăsară chiar lângă pădurea 
unde era arborele scorburos. 

După ce stătu puţin pe iarbă, privind 
cu drag la locurile pe care era cât pe-aci 
să nu le mai vadă, Thek-Seng începu să 
cânte din lăuta sa. Aceasta scotea nişte 
sunete nemaipomenit de dulci, dar 
pătrunzătoare, înfiripând o melodie ca de 
pe altă lume, care se răspândea până 
departe în împrejurimi. Oricine o auzea se 
oprea uimit şi tulburat, simțind în melodie 
un dor adânc şi o mare durere. 

De la sosirea lui Ly Thong, întreg 
palatul împărătesc era cuprins de o mare 
tristeţe. La început împăratul se bucurase 
revăzându-şi fiica, dar bucuria nu i-a fost 
de lungă durată, căci băgă de seamă că 
fata era acum mută. Cei mai pricepuţi 
vraci şi cei mai învăţaţi cărturari fuseseră 
chemaţi la palat, dar nici unul nu a putut 
găsi leacul care să redea graiul fetei de 
împărat. Pe lângă aceasta, fata era atât 
de tristă, încât jalea cuprindea şi pe toţi 
cei din jur. Gândurile ei erau mereu la 
frumosul viteaz care o scăpase de balaur 
şi pe care îl credea mort, strivit de 
stâncile aruncate de Ly Thong în 
prăpastie. 

în ziua când Thek-Seng s-a întors în 
pădurea sa, fata de împărat stătea în 
grădină, cufundată în gândurile ei negre. 
împăratul, împărăteasa şi mulţi curteni 
erau alături de dânsa şi căutau zadarnic 
s-o înveselească. Deodată, pe undele 
văzduhului veniră sunetele fermecătoare 
ale unui instrument nemaiauzit. Fata 
tresări şi, de unde până atunci nu putuse 
scoate nici o vorbă, chipul ei se lumină şi 
spuse: 

- Acesta este viteazul care m-a smuls 
din ghearele balaurului! 

Apoi ea povesti cu de-amănuntul tot 
ce se întâmplase din clipa în care fusese 
răpită de vultur până la întoarcerea acasă. 

Foarte tulburat de cele auzite, 
împăratul dădu poruncă mai multor 
mandarini să ia ostaşi cu ei şi să 
pornească îndată pentru a căuta unii pe 
cel ce cânta, alţii pe Ly Thong şi să-i 
aducă în faţa lui. 

Când un grup de soldaţi a ajuns la 
casa lui Ly Thong, au rămas îngroziţi de 
ceea ce vedeau. Zeul pădurii, acela care îl 
ajutase la început pe Thek-Seng, ştia tot 
ce se întâmplase şi veghea asupra 
bunului băiat, dar îl lăsase în voie pe 
vicleanul Ly Thong, ca să vadă până unde 
merge ticăloşia lui şi totodată pentru a-l 
învăţa pe Thek-Seng să se descurce. 
Acum se hotărâse să-l pedepsească pe Ly 
Thong, iar soldaţii au ajuns acolo chiar în 
momentul când zeul pădurii cobora din 
nori şi arunca fulgere asupra vinovatului, 
făcându-l scrum şi cenuşă. 

Ceilalţi ostaşi l-au găsit pe Thek-Seng 
şi l-au rugat să vină la împărat. Fata 1-a 
recunoscut îndată, iar părinţii ei i-au 
mulţumit că le-a scăpat fiica din ghearele 
balaurului. După aceea, când a aflat că 
tot el omorâse şi balaurul de 

la templu, împăratul şi-a dat seama ce 
mare viteaz era Thek-Seng şi de ce mare 
folos ar putea fi împărăției asemenea om. 
El i-a dat pe fiica lui de soţie şi, cum nu 
mai avea alt copil, a spus de faţă cu toţi 
dregătorii şi curtenii că dorinţa lui este ca 
acest om să fie urmaşul său la tron. 

în felul acesta, mulţumită vredniciei 
sale, Thek-Seng a scăpat de toate 
nevoile. însă faptele sale de vitejie nu s- 
au terminat aici. După câtva timp, 
împărăţia aceasta a fost atacată de o 
mare oaste de duşmani. împăratul şi-a 
adunat armata, s-a întărit într-o cetate şi 
se pregătea de luptă. Dar Thek-Seng a 
spus că nu este nevoie de armată, căci el 
singur va opri pe duşmani. Când 
cotropitorii s-au apropiat de cetate, Thek- 
Seng şi-a luat lăuta şi a început să cânte 
o melodie veselă. Pe loc duşmanii şi-au 
aruncat armele şi au început să joace şi 
au tot jucat până au obosit atât de tare, 
încât au căzut la pământ şi au adormit 
adânc. Soldaţii împăratului s-au apropiat 
de ei şi, fără să le facă vreun rău, le-au 
luat armele, ca să nu mai aibă cu ce 
lupta. După un timp, duşmanii s-au trezit 
din somn, dar erau atât de slăbiţi, încât 
nu puteau nici să se ridice 


78 


de la pământ şi au început să ceară 
de mâncare. Thek-Seng a poruncit 
oamenilor să-i aducă o oală cu 
orez fiert. Când i s-a adus oala, el 
a dat-o duşmanilor şi le-a spus: 

= Iată, mâncaţi de aici. 

- Dar nu ne ajunge, căci oala 
este mică, iar noi suntem mulţi! au 
răspuns soldaţii duşmani. 

însă când au început să mănânce, 
au observat că oala rămânea mereu 
plină, încât au mâncat până s-au 
săturat şi oala părea tot 
neîncepută. După aceea au prins 
putere, s-au ridicat şi au plecat de 
unde veniseră, fără a face vreo 
pagubă împărăției. 

Aşa au păţit şi alţi duşmani 
care veneau cu gânduri de 
cotropire, încât s-a dus vestea 
pretutindeni şi nimeni nu mai 
îndrăznea să încalce hotarele 
acestei țări. 

După câțiva ani, împăratul simți 
că era prea bătrân pentru a cârmui 
bine împărăția, aşa că a lăsat 
tronul lui Thek-Seng, iar acesta a 
domnit mulți ani în pace, spre 
binele poporului său. 


Pepenaş 


TRĂIA ODATĂ,' într-un" sat, un om 
sărac 
şi cu soţia lui. Singurul lor mijloc-de trai 
era tăiatul şi căratul lemnelor din pădure 
sau 
murică pe pământul - celor bogaţi» Ei, 
aveau 
uri singur copil, dar acesta nu era la fel cu 
toţi ceilalţi copii, ei" era în forma unui 
pepene. 
De aceea părinţii l-au numit So-dua, adică 
„pepenele verde", iar toată- lumea nu-i 
„spunea f 
decât Pepenaş. Copilul nu făcea, nimic 
toată 
ziua, căci, neavând mâini, nu putea să se 
apuce de nici un lucru, iar când;voia să 
meargă, 
se rostogolea'ca o minge* = 

în fiecare zi, părinţii lui se duceau; la 
muncă, iar acasă rămânea numai 
Pepenaş. îndată ce. se vedea -singur*, 
copilul ieşea din coaja sa de pepene şi se 
făcea un copil ca toţi copiii, după care se 
apuca şă facă toate .treburile, în casă: 
mătura, spăla; şi strângea totul* punea 
fiecare lucru la locul lui, făcea casa să 
strălucească de curăţenie. După ce 
termina lucrul, lua iarăşi forma de pepene 
şi se aşeza într-un colţ, aşteptându-şi 
liniştit părinţii. Aceştia se 

minunau de ceea ce vedeau prin casă, 
dar nu înțelegeau cine făcea toată treaba 
în lipsa lor. 

în acelaşi sat trăia şi un boier foarte 
bogat, stăpânul a tot ce era prin 
împrejurimi. El avea trei fete, toate foarte 
frumoase, însă deosebite la fire: cele 
două mai mari erau îngâmfate, mândre 
de frumuseţea şi de bogăţia lor, în timp 
ce sora lor mai mică nu-şi găsea pereche 
de modestă, de cuminte şi de harnică. 
Toată lumea ţinea la ea, iar pe celelalte 
toţi le ocoleau, căci le ştiau că sunt şi 
foarte răutăcioase. 

într-o zi, Pepenaş i-a spus mamei sale: 

- Mamă, eu nu mai vreau să stau tot 
timpul în casă fără să fac nimic, în timp 
ce toţi oamenii sunt la lucru. Aş vrea să 
muncesc şi eu la câmp cu voi, dar nu pot, 
aşa că vreau să intru la boier, ca să-i 
păzesc turma de oi. 

Biata femeie nu prea credea că băiatul 
ei va putea face aceasta, dar mai mult ca 
să-i îndeplinească o dorinţă s-a dus la 
boier şi l-a rugat să-l ia pe copilul ei 
Pepenaş ca păzitor de oi. Boierul nu voia 
să-l primească la început, căci el nu avea 
încredere într-un astfel de păstor, dar 
până la urmă s-a învoit să-l ţină cu oile la 
câmp mai mult de curiozitate, 


să vadă ce va face copilul. însă era 
hotărât ca îndată ce i se va pierde vreo 
oaie sau va avea orice altă nemulţumire, 
să-l dea afară din slujbă. 

Din ziua aceea Pepenaş se ducea 
zilnic cu oile la pădure şi le îngrijea atât 
de bine, încât nu că s-a pierdut ori s-a 
îmbolnăvit vreuna, dar toate s-au făcut 
mai frumoase, s-au îngrăşat şi au fătat 
miei mai mulţi. în câţiva ani, turma 
boierului a sporit ca număr şi ca 
frumuseţe. Văzând că se înşelase asupra 
vredniciei ciobanului său, boierul a spus 
într-o zi fetelor sale: 

- Sunt foarte mulţumit de felul cum 
păstorul Pepenaş îşi face slujba. De când 
îmi păzeşte el turma, aproape că n-o mai 
recunosc: oile s-au înmulţit şi s-au 
împlinit şi în felul acesta averea mea a 
crescut. De aceea trebuie să ne purtăm 
cu el în aşa fel ca să-l atragem de partea 
noastră, să nu se bage la stăpân în altă 
parte. Pentru aceasta am hotărât ca, 
începând de mâine, să-i trimit de 
mâncare la prânz în pădure, iar voi, 
fetelor, i-o veţi duce pe rând, în fiecare zi 
câte una. 

Când a auzit aceasta, fata cea mai 
mare a spus: 

- Cum poţi cere, tată, ca noi, fete de 
boier, 
să ducem de mâncare unui argat? Nu se 
cade 
să facem aşa ceva, căci toată lumea ar 
râde 
şi de noi, fetele, şi de tine. 

Iar fata cea mijlocie a adăugat: 

- Ar fi o nemaipomenită ruşine ca noi 
să 
ne ducem cu de-ale mâncării la un 
cioban, 
care nici măcar nu este un om ca toţi 
oamenii, 
ci un pepene verde. 

Boierul era acum sigur că şi fata cea 
mai mică va găsi o pricină să nu se ducă, 
însă ea a răspuns că este bucuroasă de a 
face pe voia tatălui ei şi a doua zi a plecat 
cu coşul de merinde spre locul unde ştia 
că este Pepenaş cu turma lor de oi. 

Când a ajuns la marginea pădurii, s-a 
uitat în toate părţile să-l găsească pe 
ciobănaş, dar nu-l vedea nicăieri. în 
schimb a auzit o muzică atât de dulce, 
încât a rămas fermecată şi a stat mult 
timp nemişcată ca să asculte. Aducându- 
şi aminte pentru ce a venit, a început să-l 
cheme cu glas tare pe băiat. îndată 
muzica a încetat, iar Pepenaş s-a ivit 
rostogolindu-se prin iarbă până la 
picioarele fetei, a primit mâncarea, după 
care fata a plecat acasă. 


83 


La fel s-a întâmplat timp de mai multe 
zile la rând: când fata se apropia de locul 
unde băiatul păzea oile, auzea aceeaşi 
muzică fermecătoare, care parcă venea 
din altă lume, dar îndată ce paşii ei 
făceau vreun zgomot pe frunzele sau 
crenguţele uscate, ori când ea îl chema 
pe nume pe cioban, cântecul înceta într-o 
clipă, iar Pepenaş venea spre dânsa 
dându-se vesel de-a rostogolul prin iarbă. 

într-o zi, fata s-a gândit să păşească 
uşor de tot, fără a face nici un zgomot. 
Aşa a şi făcut şi a izbutit să ajungă 
neobservată chiar lângă locul de unde 
porneau sunetele. Strecurându-se uşor, 
din ce în ce mai mult, din tufiş în tufiş, şi 
privind pe ascuns, fata a văzut o poieniţă 
cu iarbă verde ca mătasea, unde un tânăr 
de o neasemuită frumuseţe stătea culcat 
într-un leagăn de liane şi flori şi cânta 
dintr-un fluier de aur, iar pe crengile 
copacilor din jurul lui erau adunate zeci 
de privighetori şi alte păsări frumos 
cântătoare, ale căror triluri fermecătoare 
se  îmbinau armonios cu sunetele 
cristaline ale fluierului. 

O bună bucată de vreme, fata a rămas 
ca încremenită, uimită de ceea ce vedea 
şi auzea, 

dar mai târziu, privind mai cu băgare de 
seamă împrejur, a văzut la oarecare 
distanţă de leagănul de flori o coajă de 
pepene despărțită în două, aşa cum era 
aceea care acoperea de obicei pe băiat. 
Fata a întins  binişor mâna printre 
rămurele şi printre frunze, a apucat coaja 
şi a tras-o mai întâi spre dânsa, apoi a 
dus-o mai departe şi a ascuns-o sub nişte 
frunze. După aceea s-a dus mai spre 
marginea pădurii, tot aşa de uşor precum 
venise şi a început să strige: 

- Pepenaş, unde eşti, Pepenaş? Vino, 
că ţi-am adus de mâncare! 

Ca de obicei, cântecul a încetat dintr-o 
dată, iar tânărul a sărit din leagănul său şi 
s-a îndreptat spre locul unde lăsase coaja, 
vrând să-şi ia forma de mai înainte. 
Negăsind-o, a fost nevoit să meargă spre 
fată cu înfăţişarea pe care o avea şi a 
primit hrana adusă. Fata nu-şi mai lua 
ochii de la el şi nu se mai putea sătura 
privindu-l, atât era de frumos. Acum şi-a 
dat ea seama că Pepenaş era într-adevăr 
altfel de om decât ceilalţi, dar nu aşa cum 
toţi îl crezuseră, un copil prostuţ şi cu chip 
caraghios, ci un om înzestrat cu daruri pe 
care nu le mai avea nimeni pe lume. 
încă mai de mult, de 

când auzise pentru prima dată cântecul 
acela minunat,  simţise în suflet o 
tulburare pe care nu ştia cum să şi-o 
explice, dar acum, privind la băiatul 
încântător din faţa ei, înţelesese că 
tulburarea aceea era dragoste şi că de 
acum înainte nu va mai putea trăi fără cel 
ce se numea Pepenaş. 

După ce a terminat de mâncat, 
Pepenaş s-a rugat de fată să-i înapoieze 
coaja de pepene şi să nu povestească 
nimănui, nici chiar surorilor şi părinţilor ei, 
ceea ce văzuse. Fata a jurat că va păstra 
taina, i-a dat coaja şi a plecat acasă. 
Băiatul şi-a luat din nou forma sub care îl 
cunoşteau toţi, a mai stat cu turma la 
păscut, apoi a plecat spre sat, 
rostogolindu-se după oi prin praful 
drumului. 

A doua zi şi în zilele următoare, fiica 
cea mai mică a boierului a venit mereu să 
aducă de mâncare lui Pepenaş. Acesta nu 
se mai ferea de dânsa, rămânea cu 
înfăţişarea de om şi uneori chiar doinea 
din fluier în faţa ei, împreună cu 
măiestrele sale cântărețe  înaripate. 
Auzindu-l şi privindu-l zilnic, dragostea 
ei devenea din ce în ce mai puternică, dar 
tot atât de mult se aprinsese şi inima 
băiatului 

pentru frumoasa fată de boier. De aceea 
s-au hotărât să fie mereu împreună, 
unindu-şi vieţile prin căsătorie. 

Aşa se face că, într-o bună zi, Pepenaş 
a spus mamei sale: 

- Mamă dragă, eu vreau să mă însor 
cu fata cea mică a boierului. Du-te, te 
rog, la dânsul şi cere-i să mi-o dea de 
soţie. 

La început, mama a stat pe gânduri, 
căci nu îndrăznea să facă asemenea 
cerere unui boier aşa de mare. Apoi a 
cugetat că, deşi erau săraci, erau oameni 
cinstiţi, aşa că boierul nu avea de ce să 
se simtă jignit. Aşadar, împreună cu 
bărbatul său, s-a înfăţişat boierului şi 
amândoi l-au rugat să-şi dea pe fata mai 
mică fiului lor, Pepenaş. 

Boierului nu-i venea să-şi creadă 
urechilor când a auzit ce spuneau aceşti 
oameni: cum îndrăzneau nişte ţărani 
săraci să peţească fiica unui mare boier, 
şi încă pentru un fiu care avea un chip de 
neom? Nici vorbă nu putea fi de o 
asemenea căsătorie. Totuşi, ca să nu se 
spună că le-a respins cererea, s-a gândit 
să le pună nişte condiţii atât de grele, 
încât să nu poată fi îndeplinite. După ce 
s-a gândit puţin, a spus: 

- Bine, primesc să dau pe fiica mea 
de 
soţie fiului dumneavoastră şi vom face 
nunta 
peste zece zile. Până atunci, însă, băiatul 
va 
trebui să-mi clădească trei palate mari şi 
frumoase, 
cum nu mai sunt altele în ţara aceasta. 
Fiecare 
palat să fie în mijlocul unui parc întins, cu 
copaci.şi flori, iar pe lângă fiecare parc să 
fie câte un câmp de orez destul de mare, 
ca 
din recolta de pe el să aibă ce mânca 
toată 
curtea mea timp de un an de zile. Dar 
dacă 
până atunci nu va fi făcut aşa cum am 
spus, 
pe el îl voi tăia în două, ca pe un pepene, 
iar vouă, părinţilor lui, voi pune să vi se 
taie 
capul. 

Bieţii oameni au plecat acasă foarte 

tulburaţi. 

- Iată în ce încurcătură ne-a băgat 
Pepenaş 
al nostru! însurătoare îi trebuia? Şi dacă 
tinea 
neapărat să se însoare, nu putea găsi o 
fată 
de teapa lui? Cine va putea înfăptui 
vreodată 
ceea ce a cerut boierul? 

Grija lor era cu atât mai mare, cu cât 
vedeau că Pepenaş parcă nici nu se mai 
gândea la aceasta. In fiecare zi se ducea 
cu turma de oi la păscut, ca de obicei, şi 
nici nu mai pomenea de nuntă. Aşa au 
trecut nouă zile. 

în dimineaţa zilei a zecea, toţi 
au rămas uimiţi văzând alături de 
casa boierului trei palate minunate, 
unul de marmură, altul de cristal, 
şi al treilea de fildeş încrustat cu aur. 
în parcurile din jurul acestor palate 
erau copaci mari şi umbroşi, 
precum şi flori de toate culorile, 
care  îmbălsămau aerul până 
departe cu parfumul lor. Toate 
păsările cântătoare din 
împrejurimi se adunaseră aici şi îşi 
împleteau ciripiturile într-o armonie 
cerească. lar dincolo de marginile 
parcurilor se legănau uşor în vânt 
lanuri bogate de orez, întinse cât 
puteai cuprinde cu privirea. 

Oamenii din sat aşteptau cu 
inima strânsă această zi. însă când 
văzură nemaipomenita minune, îşi 
schimbară părerea şi începură să 
se gătească pentru nuntă. Pe la 
prânz, toţi sătenii îmbrăcaţi în haine 
de sărbătoare se adunară la palatul 
de fildeş şi aur, unde fuseseră 
poftiţi de părinţii lui Pepenaş. 

Când mai era puţin timp până la 
ora când trebuia să înceapă nunta, 
a apărut şi Pepenaş, venind de-a 
rostogolul prin noroi şi băltoace, 
căci peste noapte plouase, 
Văzându-l aşa de tăvălit şi de 
murdar, boierul n-a vrut să dea 
ochii cu el şi şi-a făcut de lucru 
prin mulţimea 

nuntaşilor. Dar mireasa şi-a întâmpinat 
mirele cu drag, 1-a ajutat să urce înalta 
scară a palatului şi a intrat împreună cu 
el într-o cameră. Curând după aceea, în 
timp ce nuntaşii vorbeau fel şi chip 
despre cele ce se întâmplau, din camera 
aceea s-a auzit un glas necunoscut, apoi 
uşa s-a deschis şi toţi au văzut că fata 
iese la braţul unui tânăr de o frumuseţe 
nepământeană, împreună s-au apropiat 
de locul unde se aflau laolaltă părinţii şi 
rudele băiatului şi ale fetei, iar el a vorbit 
astfel, cu glas tare, ca să fie auzit de toţi 
cei ce veniseră la nuntă: 

„„„„>- Eu sunt acela pe care până acum 
l-aţi cunoscut sub forma unui pepene 
verde. Vraja care apăsa asupra mea 
putea să dispară numai în cazul când cea 
mai frumoasă fată din ţară m-ar fi luat de 
soţ de bună voie. Astăzi visul acesta mi 
se împlineşte, iar eu îmi voi păstra pentru 
toată viaţa înfăţişarea de acum. Totuşi, în 
amintirea chipului pe care l-am avut până 
acum, numele meu va rămâne şi de aci 
înainte Pepenaş. 

Toată lumea a înţeles atunci că 
Pepenaş era un om deosebit, cu mult mai 
presus decât tot ceea ce se văzuse până 
atunci. De aceea, 

nunta a început cu mare veselie şi a ţinut 
trei zile şi trei nopţi fără întrerupere. 
Boierul fusese sigur că nunta nu va avea 
loc; nu credea ca Pepenaş să aducă la 
îndeplinire porunca sa, de aceea nu 
făcuse nici o pregătire. însă în palatele 
ridicate peste noapte de Pepenaş se 
găseau din belşug toate cele necesare 
pentru petrecere, aşa că veselia nu mai 
cunoştea margini. 

După nuntă, Pepenaş şi soţia lui s-au 
mutat în cel mai frumos din cele trei 
palate, unde duceau o viaţă fericită. Pe 
celelalte două palate le-a dăruit, câte 
unul, fiecăreia din celelalte două fiice ale 
boierului. Aşa au vrut Pepenaş şi soţia lui, 
ca să se bucure şi ele de fericirea lor. însă, 
cu toată această dărnicie fără seamăn, 
cele două surori mai mari nu mai puteau 
de necaz, văzând cum se înşelaseră în 
privinţa lui Pepenaş, şi erau pline de 
invidie faţă de sora lor. 

După câtva timp, Pepenaş a spus 
soţiei sale: 

- Acum suntem bogaţi, avem palat 
frumos, grădină mare şi orez mult, totuşi 
eu nu vreau să trăiesc fără să lucrez ceva. 
Când aveam forma de pepene, n-am 
putut să merg la şcoală 

ca toţi copiii şi nici să învăţ o meserie. 
Dar nici nu pot rămâne toată viaţa să 
păzesc oile sau să adun vreascuri din 
pădure. De aceea, va trebui să plec la 
învăţătură în capitala ţării, ca să devin 
doctor. 

Soţia lui a fost de aceeaşi părere, aşa 
că îndată au început să facă pregătirile de 
drum, iar după câteva zile Pepenaş a 
plecat din satul său. însă, înainte de a se 
despărţi de soţia lui, i-a dat un cuţit şi 
două ouă, spunându-i: 

- Oriunde te vei duce, să porţi cu tine 
aceste lucruri, căci îţi vor fi de mare folos 
la nevoie. 

După plecarea lui Pepenaş, tânăra lui 
soţie se ducea mereu pe la surorile ei, pe 
care le iubea aşa cum orice om trebuie 
să-şi iubească fraţii şi surorile. Stând 
împreună cu ele, îi mai trecea dorul de 
soţ şi nu se mai simţea atât de singură. 
Dar, cu toată bunătatea ei, cele două 
surori mai mari nu o puteau suferi, invidia 
lor creştea pe fiecare zi tot mai mult, aşa 
că, în sfârşit, ele şi-au pus în gând s-o 
omoare. De aceea, într-o zi i-au spus: 

- Astăzi este vreme frumoasă, vântul 
nu 
bate deloc, aşa că ne-am gândit că ar fi 
bine 

să facem o plimbare cu barca pe 
mare. Vrei să vii şi tu cu noi? 

Tânăra soție a fost foarte 
bucuroasă auzind o asemenea 
propunere din partea surorilor ei şi s-a 
învoit să meargă cu ele în barcă, însă 
nu a uitat să ia cu dânsa cele trei 
lucruri date de soţul ei. Odată suite în 
barcă, cele trei fiice ale boierului 
vâsleau pe rând, foarte bine dispuse, 
până când s-au depărtat mult de mal. 
Atunci cele două fete răutăcioase, 
pândind o clipă când sora lor nu era 
atentă, au îmbrâncit-o cu putere până 
au aruncat-o în mare. Biata femeie a 
încercat să înoate, dar era prea 
departe de mal, aşa încât a început a 
se duce la fund. însă chiar atunci a 
apărut un peşte mare, care a înghiţit-o 
şi a pornit mai departe pe sub apă. 

Peştele a înotat cât a înotat, apoi s- 
a apropiat de o insulă şi a ieşit lângă 
mal, ca să se încălzească la soare. 
Atunci soţia lui Pepenaş i-a spintecat 
pântecele cu cuțitul şi a ieşit pe uscat. 
Acolo şi-a făcut o colibă şi când a pus 
ouăle pe nisipul cald, din ele au ieşit 
doi pui, care au crescut până s-au 
făcut un cocoș şi o găină. 

Pe insulă, tânăra femeie a trăit mai 
mulţi ani. Ea se hrănea cu rădăcini şi cu 
fructe ale plantelor ce creşteau din belşug 
acolo, precum şi cu ouăle pe care le făcea 
zilnic găina. în tot acest timp, cocoşul 
umbla de colo până colo, privind în toate 
părţile, să vadă dacă nu vine vreo 
primejdie. într-o zi, în largul mării a apărut 
o corabie foarte frumoasă. Când a văzut- 
o, cocoşul a început să cânte: 

- Cucurigu, iată corabia doctorului, 
care vine să-şi ducă soţia acasă! 

El cânta mereu şi aşa de tare, încât s- 
a auzit până şi pe corabie. Doctorul 
Pepenaş, care într-adevăr se întorcea cu 
corabia acasă, a rămas uimit auzind 
aceste cuvinte. El a tras corabia la mal şi, 
când a coborât, nu-i venea să creadă 
găsindu-şi soţia în aşa pustietate, când o 
ştia în palatul lor de fildeş şi aur. Dar şi 
mai mare i-a fost bucuria că, după cele 
întâmplate, a găsit-o în viaţă şi 
sănătoasă, chiar dacă trăia într-o colibă 
săracă pe un țărm pustiu. A luat-o pe 
corabie şi, foarte fericiţi, au pornit 
împreună spre casă. 

Când au ajuns în satul lor, Pepenaşa 
pornit înainte şi a intrat singur în curte. 
Aici cumnatele 

sale l-au întâmpinat plângând şi spunând 
că sora lor cea mică a murit. Dar tocmai 
când prefăcuta lor jale părea mai mare, s- 
a ivit şi aceea pe care credeau că au 
omorât-o. De ruşine şi de frică, nici n-au 
mai stat să dea ochii cu ea, ci au fugit 
într-o pădure, de unde nu s-au mai întors. 
Nimeni n-a ştiut vreodată ce s-a întâmplat 
cu ele. 

Din ziua aceea, Pepenaş nu a mai 
plecat de lângă soţia sa şi împreună au 
trăit fericiţi până la adânci bătrâneţe. 


Elefantul şi furnicile 


ÎNTR-O JUNGLĂ trăia odată un elefant 
care era foarte mândru de puterea lui. 
Dar era de asemenea foarte crud şi, 
ştiindu-se mai puternic decât toate 
animalele, lovea cu trompa şi călca în 
picioare tot ce-i ieşea în cale. 

într-o zi, ieşind să se plimbe printr-o 
câmpie, văzu un roi de furnici care 
lucrau de zor, 

adunând hrana trebuitoare. Ele erau atât 
de numeroase, încât formau pe pământ 
un Şir foarte lung. 

Privind la ele, namila de elefant 
începu să râdă batjocoritor. 
- De ce râzi? au întrebat furnicile. 
- Pentru că sunteţi atât de mici, încât 
nu sunteți bune de nimic. 
- Aşa mici cum suntem, noi ne clădim 
singure casa şi adunăm hrană pentru 
vremuri grele. Nu avem nevoie de 
ajutorul nimănui şi nu ne temem de 
nimic. 
z Nici chiar de mine? întrebă 
îngâmfatul elefant. 
- Nici de tine, nici de nimeni. 
- Aţi fi voi în stare să vă luptaţi cu 
mine? spuse cu dispreţ elefantul. 
- Desigur că am fi, au răspuns 
furnicile. Dar mai bine să nu ne batem, ci 
să ne vedem fiecare de treburile noastre. 
Dacă vrem să ne arătăm puterile, mai 
bine să ne întrecem în muncă. Să vedem 
cine e mai harnic: tu sau noi? 
- Ba nu, să ne luptăm! răcni elefantul, 
furios că nişte fiinţe cu trupul atât de mic 
îndrăzneau să-i vorbească astfel. 

îndată fiara începu să calce roiul de 
furnici, gândind că picioarele sale groase 
ca nişte stâlpi le vor strivi în câteva clipe. 
Dar furnicile se băgau în micile crăpături 
ale pământului, unde călcaturile 
elefantului nu le făceau nici un rău şi, ori 
de câte ori un picior era pe pământ, zeci 
de furnici săreau pe el şi porneau să se 
caţere, până l-au acoperit tot. Elefantul nu 
simţea nimic şi continua să bătătorească 
pământul, pentru ca nici o furnică să nu 
scape cu viaţă. 

Deodată el începu să urle de durere: 
nenumărate furnici îi intraseră în urechi şi 
îl pişcau îngrozitor. El o luă la fugă, dar în 
zadar, căci pişcăturile nu încetau: cu cât 
el fugea mai repede, cu atât furnicile îl 
muşcau mai tare. 

După un timp, elefantul a ajuns lângă 
o stâncă, iar atunci furnicile i-au spus: 

- Dacă vrei ca durerile din urechi să 
înceteze, loveşte-te cu capul de această 
piatră! 

în deznădejdea sa, elefantul se izbi din 
toate puterile cu capul de stâncă, iar 
furnicile încetară câteva clipe de a-l 
muşca, dar apoi o luară iar de la capăt. 
Elefantul se mai izbi o dată cu capul de 
stâncă şi iarăşi nu mai simţi înţepăturile. 

Aşa au continuat mai multă vreme: 
când elefantul se lovea cu capul de 
stâncă, furnicile îl lăsau în pace câtva 
timp, dar apoi îl pişcau iarăşi, pentru ca 
elefantul să se repeadă din nou spre 
stâncă. 

în sfârşit, doborât de înţepăturile din 
urechi şi de loviturile în stâncă, elefantul 
se prăbuşi la pământ, aproape mort. 

Atunci furnicile se dădură jos de pe 
corpul lui şi, depărtându-se, îi spuseră: 

- Iată că suntem mici, dar suntem mai 
puternice decât tine, prin numărul şi 
deşteptăciunea noastră. 

Elefantul s-a însănătoşit după câtva 
timp, dar de atunci nu s-a mai mânarit cu 
puterea lui şi nu a mai făcut rău altor 
vietăţi, înțelegând că toate pot fi 
puternice când sunt deştepte şi unite 
între ele. 


Cine e rău nu poate fi fericit 


ÎNTR-UN SAT DE MUNTE trăia odată 
un tânăr cu soţia lui. Nu erau bogaţi, dar 
munceau împreună şi erau fericiţi, mai 
ales după ce femeia a născut o fetiţă, 
căreia i-au pus numele de Ci. Dar 
fericirea le-a fost de scurtă durată, 
deoarece, la câteva luni după venirea 
fetiţei pe lume, femeia s-a îmbolnăvit 
şi a murit. 

După câtva timp, omul s-a însurat a 
doua oară, iar această nouă soţie a 
născut tot o fetiţă, pe care au numit-o 
Em. Cu toate că cele două fetiţe aveau 
acelaşi tată, nu semănau deloc una cu 
alta. Em era urâtă, leneşă şi 
răutăcioasă, în timp ce Ci era drăguță, 
harnică şi binevoitoare faţă de toată 
lumea; mai ales faţă de mica sa 
surioară se arăta plină de dragoste şi 
de bunătate, cu toate că Em nu-i 
răspundea în acelaşi fel. Dar nici 
mama vitregă n-o iubea pe Ci, 
certând-o toată ziua şi bătând-o ori de 
câte ori i se năzărea câte ceva, fără a 
ţine seamă că biata fată muncea bine 
şi cu spor de dimineaţa până seara. 
Toate treburile în 

lenevea toată ziua. Totuşi mama îşi iubea 
fiica nespus de mult şi nu-i găsea nici un 
cusur: toate cusururile le punea pe 
seama lui Ci. 

într-o zi, Ci s-a dus la izvor să aducă 
apă. în timp ce se întorcea spre casă cu 
oala plină pe umăr, în calea ei a apărut 
un moş zdrenţăros şi foarte murdar, care 
a rugat-o să-i dea să bea apă. Ci s-a oprit, 
a luat oala de pe umăr şi a întins-o 
moşului. După ce a băut, moşul n-a spus 
nici o vorbă de mulţumire, ba chiar a 
răsturnat oala ca să se verse toată apa, 
apoi şi-a văzut de drum. Fata nu s-a 
supărat, ci s-a întors la izvor, a luat altă 
apă şi s-a dus acasă. Aici mama vitregă o 
aştepta furioasă foc şi s-a apucat s-o 
certe că stătuse aşa de mult pentru o 
oală cu apă. Dar Ci nu a spus nimic din 
cele întâmplate. 

Altă dată s-a dus să aducă apă de lao 
fântână renumită pentru apa ei limpede şi 
rece. Privind în fântână, fata a văzut ceva 
mai jos o floare atât de frumoasă, încât s- 
a gândit să coboare până la ea s-o 
culeagă şi s-o ducă acasă. Dar floarea 
parcă se tot depărta şi, când fata a ajuns 
chiar lângă apa fântânii, a băgat de 
seamă că apa se dădea în lături, lăsând 
să 

se vadă o deschidere luminoasă, ca o 
boltă. Din ce în ce mai mirată, fata a păşit 
sub boltă şi a ajuns în faţa unui palat 
subpământean. Când a ajuns lângă el, 
uşa palatului s-a deschis şi prin ea a ieşit 
moşul de la izvor, care a luat-o pe Ci de 
mână şi a dus-o într-o sală mare, plină cu 
nenumărate bogății: podoabe de aur şi 
diamante, şiraguri de perle strălucitoare 
şi câte şi mai câte. Moşul i-a spus 
atunci: 

- Vreau să te răsplătesc pentru că eşti 
cuminte şi harnică şi pentru că te porţi cu 
toată lumea aşa de frumos cum te-ai 
purtat cu mine. Tu mi-ai dat să beau apă 
limpede de izvor, dar acum e rândul meu 
să-ţi dau de băut ceea ce am mai bun. 

Zicând acestea, i-a întins o cupă de 
aur plină cu o băutură fermecată. îndată 
ce Ci a gustat băutura aceea, s-a făcut de 
o frumusețe nemaivăzută, dinții îi 
străluceau ca perlele, iar hainele ei 
sărăcăcioase s-au prefăcut în veşminte 
bogate, ţesute numai din fir de aur şi 
bătute cu pietre scumpe. Bietei fete nu-i 
venea să creadă când şi-a dat seama ce 
noroc avusese şi a început să spună 
cuvinte de mulţumire bătrânului. Atunci a 
văzut că la fiecare vorbă pe care o 
spunea, 

din gură îi sărea câte un ban de aur sau 
un mărgăritar. 

Foarte fericită, Ci a pornit înapoi pe 
unde venise, a ieşit din fântână şi s-a 
îndreptat spre casă. Pe drum s-a întâlnit 
cu mai mulţi oameni din satul ei şi toţi se 
minunau văzând o fată atât de frumoasă 
şi de bogat îmbrăcată. Ei nu o mai 
cunoşteau şi credeau că vreo zână sau 
vreo împărăteasă a venit în satul lor. Dar 
fata le spuse tuturor vorbe bune, iar în 
acest timp monedele de aur şi 
mărgăritarele cădeau ca ploaia în jurul ei, 
spre bucuria oamenilor, care se grăbeau 
să le culeagă. 

Când a ajuns acasă, mama vitregă a 
întrebat-o cum de s-a schimbat aşa de 
mult şi cine i-a făcut aşa daruri bogate. 
Fiind bună la inimă, Ci n-a ascuns nimic şi 
a povestit totul întocmai cum se 
întâmplase. 

Atunci răutăcioasa femeie a spus: 

- Mâine tu să stai acasă, iar Em se va 
duce după apă la izvor. 

A doua zi, cu toate că mama sa Îi 
povestise cu de-amănuntul despre felul 
cum Ci dăduse de noroc, Em s-a sculat 
tot aşa de târziu ca de obicei şi, după 
multe mofturi, a luat oala 

şi a plecat să aducă apă. în drum spre 
casă s-a întâlnit şi ea cu acelaşi moş 
zdrenţăros, care i-a cerut şi ei să-i dea 
să bea apă. Em s-a uitat la el şi i-a 
răspuns: 

- Tu, murdarule, vrei să-mi spurci 
oala punând gura pe ea? Pleacă de 
aici! N-am să mă ostenesc eu să car 
apă pentru un zdrenţăros ca tine! lată 
izvorul, dacă ţi-e sete, n-ai decât să te 
duci să bei. 

Pe când nu mai înceta să-l 
ocărască pe moş, oala i s-a răsturnat 
pe umăr şi toată apa a curs peste 
dânsa, iar unde a ajuns apa, trupul ei 
s-a acoperit cu pene de toate culorile. 
Fata a început din nou să strige la 
bătrân, dar acum la fiecare vorbă îi 
sărea din gură un şarpe sau un 
păianjen. 

Acasă, mama sa o aştepta cu 
nerăbdare. Când a văzut ce pacoste a 
căzut pe Em, a fost cuprinsă de necaz 
şi, fiindu-i ruşine să se mai arate în sat 
cu aşa pocitanie de fată, a luat-o cu 
dânsa şi a plecat să trăiască împreună 
cu ea în pădure. Au stat ele cât au stat 
ascunse prin desişuri, dar după un 
timp a început să le pară rău de viaţa 
pe care- o duseseră, aşa încât s-au 
hotărât să vină acasă în fiecare 
noapte, 

când ştiau că nu le va vedea nimeni pe 
drum. 

Aşa şi au făcut;- ziua stăteau în 
pădure, iar noaptea intrau în sat. Dar, 
îndată ce ajungeau acasă, începeau să se 
certe, să strige şi să trântească totul prin 
casă, încât după câteva zile nu mai 
rămăsese acolo nici un lucru întreg, iar 
din vorbele multe ale lui Em şerpii şi 
păianjenii au umplut mai întâi casa, apoi 
şi curtea, de unde au pornit să se 
împrăştie în sat. Când au văzut acestea, 
sătenii s-au hotărât să facă tot ce vor 
putea ca să scape de ele. Ei au făcut 
două capcane de fier în formă de scaune, 
iar într-o seară le-au înroşit în foc şi le-au 
pus în locul unor bănci de lângă casă, 
unde ele se aşezau înainte de a intra în 
casă. 

îndată ce s-a lăsat întunericul| Em şi 
mama sa au venit în sat şi, fără să 
bănuiască nimic, s-au aşezat drept pe 
Capcanele fierbinţi. Simţind arsurile, au 
început să ţipă cât le ţinea gura, dar 
nimeni nu se arăta ca să le vină în ajutor. 
Cu mare greutate ele au izbutit să scape 
din capcanele de foc, având hainele arse 
şi spinările fripte. în goana mare s-au 
înapoiat în pădure şi de atunci nu au mai 
avut îndrăzneala să se apropie de sat. 
Trăind- mereu în întunericul 

pădurilor, cu şerpii şi păianjenii ieşiţi 
din gura fetei, cu timpul s-au prefăcut 
şi ele una în şarpe şi alta în păianjen şi 
sub aceste chipuri şi-au trăit tot restul 
vieţii. 


Copacul care vorbeşte 


UN CĂLĂTOR s-a aşezat la umbra 
unui copac, să se odihnească. S-a 
culcat şi a adormit, iar când s-a trezit, 
a vrut să-şi continue drumul, dar a 
văzut că-i lipseşte punga cu bani. 

în apropiere se vedea un sat. Se 
duse într-acolo şi fiindcă nu ştia cum 
să iasă din încurcătură, călătorul se 
trânti la pământ şi începu să se 
jeluiască cât îl ţinea gura. Speriaţi, 
oamenii din sat, care mai de care, se 
mirau: 

- Cum se poate, o hoţie pe pământul 
nostru?! Tot satul va trebui să 
răspundă pentru asta! 

în acest timp, unul dintre săteni 
alergă la judecător. Acesta îl chemă la 
el pe păgubaş şi-l întrebă: 

- De ce ne tulburi liniştea şi tihna cu 
tipetele tale? 

- O, mărite, răspunse păgubaşul, în 
timp ce dormeam sub copac, un hoţ mi-a 
furat punga şi nu mi-a rămas altceva 
nimic decât să strig şi să mă vaiet. 

Când a aflat ce s-a întâmplat, 
judecătorul a poruncit să se taie ramurile 
copacului sub care a dormit călătorul şi 
să fie aduse la judecătorie, pentru 
judecată. Când ramurile au fost aduse, 
judecătorul porunci să se sape o groapă 
în curte, în care fu ascuns paznicul şi 
sfătuit: 

- Când vei auzi întrebările mele, să 
răspunzi: 

„Mărite şef, lasă-mă să mă uit la oameni 
Şi 
am să recunosc hoțul". 

Au acoperit bine groapa. Când i s-a 
înfăţişat o ramură, judecătorul a aşezat-o 
pe groapă şi s-a prefăcut că o întreabă ca 
la judecată. Paznicul răspundea, după 
cum i se poruncise. într-o clipă, tot satul a 
aflat de aceasta. 

- Copacul vorbeşte! A făgăduit să 
recunoască 
pe hoţ. 

A aflat de aceasta şi cel care furase 
punga. S-a speriat atât de tare, încât şi-a 
spus: „lotul e pierdut. Mai bine să 
recunosc de bună voie". 

Luă deci banii, se duse la judecător 
şi spuse cum a săvârşit furtul. 

De atunci, oamenii se feriră ca de 
foc de a face vreo faptă rea, de teama 
copacului vorbitor. 


Haină nouă şi porc nou 


ÎNTR-UN SAT erau odată doi 
prieteni, Bas şi Buong, amândoi 
oameni cumsecade, dar cam lăudăroşi: 
când vreunul avea un lucru mai 
deosebit, căuta să-1 arate tuturora şi să 
se fălească în tot chipul cu el. 

într-o zi ei s-au dus la târg în oraşul 
vecin, de unde Bas şi-a cumpărat o 
haină, iar Buong şi-a luat un porc. 

îndată ce s-a întors acasă, Bas şi-a 
îmbrăcat haina cea nouă şi a ieşit la 
plimbare în sat, pentru ca toţi oamenii 
să-l vadă şi să-l admire. S-a întâmplat 
însă că la ora aceea toate ulițele erau 
goale, aşa că Bas nu s-a întâlnit cu nici 
un om care să-l laude pentru 
frumuseţea hainei 

sale. După ce a colindat satul timp de 
câteva ceasuri, a pornit dezamăgit spre 
casa lui. 

în aceste timp, Buong a dat drumul 
porcului prin curte, aşteptând ca toţi cei 
ce vor trece pe-acolo să-l vadă şi să-l 
laude. Nici el n-a avut mai mult noroc ca 
prietenul său. E drept că au trecut câţiva 
oameni pe lângă casa lui, dar nici unul nu 
s-a uitat în curte, aşa că noua sa 
cumpărătură a rămas neobservată. 
Atunci el s-a gândit să scoată porcul la 
păscut pe marginea drumului, în faţa 
curţii, în aşa fel ca nimeni să nu poată 
trece pe acolo fără a-1 vedea. 

„Dar, într-un moment când omul nu era 
atent, porcul o luă la fugă şi dispăru într-o 
ulicioară lăturalnică. Buong porni să-l 
caute, dar nu ştia încotro s-o apuce. Pe 
când alerga deznădăjduit, privind în toate 
părţile, se întâmplă ca Bas să treacă pe- 
acolo, aşa că Buong îl întrebă: 

: Nu cumva ai văzut încotro a luat-o 
porcul meu cel nou? 

: Nu, răspunse Bas. De când port 
haina asta nouă, nu am văzut nici un 
porc. 


Tam şi Cam 


ÎNTR-UN SAT din Vietnam a fost odată 
un om tânăr, căruia i-a murit soţia la puţin 
timp după ce a născut o fetiţă. El a dat 
fetiţei numele de Tam. După câtva timp el 
s-a căsătorit din nou şi a avut încă o 
fetiţă, căreia i-au pus numele Cam. 
Nenorocirea a făcut că după puţini ani 
omul a murit şi el, aşa încât sărmana Tam 
a rămas numai cu mama ei vitregă şi cu 
sora ei. 

însă cele două fete nu semănau nici la 
înfăţişare, nici la fire. Tam era frumoasă, 
cuminte, harnică şi de o mare bunătate, 
pe când Cam era urâtă, zvăpăiată, leneşă 
şi rea la inimă. Dar, cum se întâmplă de 
multe ori, pe Cam mama ei o iubea foarte 
mult, iar pe Tam nici nu voia s-o vadă 
înaintea ochilor. Biata Tam muncea de 
dimineaţa până seara, toată casa era 
îngrijită de ea, totuşi mama ei vitregă nu 
era niciodată mulţumită de dânsa, o certa 
şi adeseori chiar o bătea. 

Urmând pilda mamei sale, şi Cam se 
purta urât cu sora ei, cu toate că aceasta 
îi vorbea 

totdeauna blând şi o ajuta în orice 
împrejurare, aşa cum orice fată trebuie să 
îngrijească de sora ei mai mică. Când lui 
Cam i se întâmpla să facă vreo 
stricăciune în casă, nu-şi recunoştea 
greşeala, ci, plină de răutate, se ducea la 
mama ei şi dădea vina pe Tam, aşa încât 
aceasta era adeseori pedepsită fără a fi 
vinovată. 

într-o zi, mama şi-a trimis fetele la 
râu, ca să prindă peşte. îndată ce au 
ajuns pe malul râului, Tam s-a apucat de 
treabă cu toată sârguinţa şi în scurt timp 
coşul ei era aproape plin cu peşti. 
Dimpotrivă, Cam se ţinea numai de joacă, 
aşa că nu a prins nici unul. Văzând că se 
apropie timpul de întoarcere acasă, iar 
coşul îi este gol, Cam se gândi la un 
şiretlic. Ea se prefăcu a privi cu atenţie 
părul lui Tam şi spuse: 

- Tam, iată că tot umblând cu mâinile 
pe peşti ţi-ai murdărit părul. Dacă vei 
merge acasă aşa, mama se va supăra pe 
tine. Du-te şi spală-te pe cap, căci avem 
încă timp destul. 

Lui Tam îi plăcea curăţenia, aşa că, 
deşi ştia bine că nu se murdărise de la 
peşte, se gândi că nu-i strică nicidecum 
să se spele bine acum, cât era la râu. Dar 
în timp ce Tam se 

spăla, Cam a deşertat peştele din coşul lui 
Tam într-al său şi a fugit acasă. Când a 
terminat de a se spăla, Tam s-a întors la 
locul ei şi, văzându-şi coşul gol, a înţeles 
ce se întâmplase şi a început să plângă. 
Nu numai că-i părea rău după peştele 
prins cu atâta trudă, dar se şi temea de 
ocara care o aştepta din partea mamei 
vitrege, care o va pedepsi că n-a fost în 
stare să aducă nici un peşte, în timp ce 
Cam adusese un coş întreg. Dar, mai mult 
decât orice, o durea în suflet când vedea 
răutatea lui Cam. 

Pe când plângea astfel, s-a pomenit 
deodată în faţa ei cu un bătrân pe care 
nu-l cunoştea şi pe care nu-l văzuse 
venind, de parcă ieşise din pământ. La 
început lui Tam i-a fost cam frică, însă 
văzând că bătrânul o priveşte cu 
blândeţe, i-a venit repede inima la loc. 

- De ce plângi, fetiţo? a întrebat 

bătrânul. 

Atunci Tam i-a povestit tot ce se 

întâmplase. 

Bătrânul a ascultat-o cu atenţie,* apoi i-a 
spus: 

- Nu mai plânge. îţi cunosc toate 
necazurile 
şi am să te ajut să scapi de ele. lată, îţi 
dau 
un peştişor viu. Du-te repede şi aruncă-l 
în 
fântâna din curtea ta. Apoi, în fiecare zi 
să-i 

aduci de mâncare. Pentru ca să vină la 
tine, să-l chemi aşa: 


Peştişor, drag peştişor, 
Vino înotând uşor! lată, 
ti-am adus mâncare, Să 
te faci voinic şi mare. 


Când peştele se va face mare, vei vedea 
de cât ajutor îţi va fi în toate. 

După ce spuse acestea, bătrânul se 
făcu nevăzut, tot aşa cum apăruse. 

Urmând sfatul bătrânului, Tam a 
aruncat peştişorul în fântâna casei sale şi 
în fiecare zi se ducea la dânsul. Când îl 
chema aşa cum o învățase bătrânul, 
peştişorul ieşea deasupra apei şi primea 
mâncarea adusă. Tam era foarte 
mulţumită observând că  peştişorul 
începuse a o cunoaşte şi că îşi arăta 
bucuria când o vedea. 

De la un timp însă Cam, care nu se 
ţinea de nici o treabă decât să pândească 
ce fac ceilalţi, a băgat de seamă că Tam 
stătea prea mult în jurul fântânii. Curioasă 
să afle ce se petrecea acolo, într-o zi s-a 
ascuns prin apropiere, 

de unde a auzit şi a văzut totul. îndată s-a 
dus la mama sa şi i-a povestit ce aflase. 

De aceea, a doua zi, mama vitregă i-a 
spus lui Tam: 

- Astăzi să te duci cu bivoliţa la 
păşune, dar să o mâni ceva mai departe, 
căci dacă o laşi să pască pe lângă casă, 
intră în câmpul cu orez şi face mari 
stricăciuni. 

Tam a trebuit să asculte de mama 
vitregă şi a plecat cu bivoliţa departe de 
casă, unde şi iarba era mai deasă, dar nici 
lanuri de orez nu se găseau prin 
apropiere. îndată ce s-au văzut singure, 
Cam şi cu mama ei s-au dus la fântână şi 
nu s-au lăsat până nu au prins peştele, 
care între timp se făcuse mărişor. Repede 
l-au gătit şi l-au mâncat, iar când au 
terminat, au adunat oasele şi le-au 
aruncat în grădină. 

îndată ce s-a întors de la păşune, Tam 
a luat ceva de mâncare şi s-a dus în graba 
mare la fântână, aşa cum făcea în fiecare 
zi. însă de data aceasta în zadar îl chemă 
de mai multe ori, căci peştişorul nu se mai 
arătă. Foarte mirată, privi mai cu băgare 
de seamă împrejur şi văzu o picătură de 
sânge pe o piatră de lângă fântână. 
înțelegând ce se întâmplase, fata 

porni a plânge cu hohote, căci se 
obişnuise cu peştişorul acela atât de 
prietenos şi îi era milă de el. Bătrânul de 
la râu i se arătă din nou şi, aflând de 
moartea peştelui, spuse: 

- Nu-i nimic, Tam, totul se mai poate 
îndrepta. 

Caută prin casă sau prin curte un os al 
peştelui 

şi după aceea pune-l într-o sticlă pe care 
s-o 

ascunzi undeva în camera ta. De acolo el 
te 

va feri de orice primejdie şi îţi va îndeplini 
orice dorinţă. 

Tam a căutat multă vreme, dar în 
sfârşit a dat în grădină peste grămăjoara 
de oase şi a făcut întocmai cum o 
învățase bătrânul cel bun. 

în ţinutul acela era obiceiul să se dea 
în fiecare an o mare serbare, la care se 
duceau toţi locuitorii din împrejurimi. în 
anul când se petreceau cele povestite 
mai sus, se făceau pregătiri mai mari ca 
de obicei, căci era vorba să vină la 
serbare şi împăratul, care era tânăr şi se 
urcase de curând pe tron. Cam şi cu 
mama ei se gătiră cu tot ce aveau mai 
frumos, dar când Tam le rugă s-o ia şi pe 
dânsa la serbare, mama vitregă i-a spus: 

- Dacă vrei să mergi, trebuie să-ţi 
termini 
mai întâi lucrul pe care îl ai de făcut în 
casă. 

Dar şi după aceea cum vei putea merge 
la aşa serbare, când tu n-ai haine de 
sărbătoare? 

Apoi ele au adus un sac cu orez şi unul 
cu fasole, i-au răsturnat în mijlocul casei 
şi i-au spus: 

- Alege orezul de fasole, pune-le la loc 
în sacii lor şi după aceea poţi veni la 
serbare. 

Adăugând că treaba aceasta nu-i va 
lua prea mult timp, ele plecară râzând, 
fiind sigure că Tam avea de lucru pentru 
câteva zile. 

Rămasă singură şi cu atâta lucru de 
făcut, Tam începu din nou să plângă. 
Bătrânul cel bun îi trimise mai multe sute 
de păsărele. Acestea se năpustiră asupra 
grămezii cu amestec de orez şi de fasole, 
le aleseră în câteva clipe şi puseră 
boabele separat în cei doi saci. Văzând 
aşa minune, Tam îşi aduse aminte de 
vorbele bătrânului, scoase sticla din 
ascunzătoarea ei şi rugă oasele să-i dea 
nişte haine pentru serbare. Abia termină 
de vorbit, că se şi pomeni îmbrăcată în 
nişte haine atât de bogate şi de frumoase, 
cum nu aveau nici împărații. 

Tam porni în grabă, căci nu mai era 
mult până la începerea serbării, iar 
împăratul trebuia să sosească. în graba ei, 
când trecea peste un 

pod, se împiedică şi un pantof îi căzu în 
apă. în acel loc malul era prăpăstios şi 
fata nu putea ajunge până la pantof. 
Repede îşi luă nişte pantofi obişnuiţi şi 
porni mai departe. 

Când împăratul, împreună cu tot alaiul 
său, trecu peste acel pod, văzu ceva 
strălucind ca soarele în apa râului şi 
porunci slujitorilor să-i aducă acel obiect 
minunat. Cu mare greutate oamenii 
împăratului reuşiră să scoată pantoful din 
apă şi-l aduseră stăpânului lor. Acesta se 
minună văzând un pantof atât de frumos 
şi dădu poruncă dregătorilor săi ca toate 
femeile adunate la serbare să-l încerce. 
El îşi închipuia că aceea care îl pierduse 
nu putea fi o fiinţă de rând, aşa încât 
adăugă că va lua de soţie pe stăpâna 
pantofului. 

La vestea aceasta, toate fetele se 
îngrămădeau să treacă pe rând prin faţa 
împăratului, dar nici uneia nu i se 
potrivea pantoful găsit. în sfârşit, veni şi 
rândul celei mai frumoase şi mai bine 
gătite, lui Tam. Pantoful i-a venit ca turnat 
pe picior, iar atunci Tam a arătat şi 
perechea lui, spunându-i că 1-a pierdut 
pe drum. Acum împăratul era pe deplin 
încredinţat că aceasta era cu adevărat 
stăpâna pantofului scos 

de sub pod şi cum vedea că fata era deo 
rară frumuseţe, făcu îndată pregătirile 
pentru o nuntă aşa cum se cuvine la 
curţile împărăteşti. 

După ce a ajuns împărăteasă, Tam se 
purta cu sora şi cu mama ei vitregă tot 
aşa ca mai înainte, le chema adeseori la 
palat şi le făcea daruri bogate. Cu toate 
acestea, ele erau roase de invidie şi, în loc 
să fie recunoscătoare lui Tam pentru 
binele pe care li—1 făcea, se gândeau 
mereu cum să-i facă mai mult rău. 

într-o zi, când se împlineau mai mulţi 
ani de la moartea tatălui ei, Tam a venit la 
casa părintească. în timp ce stăteau 
împreună şi vorbeau despre cel care nu 
mai era pe lume, mama vitregă i-a spus 
lui Tam: 

- Când tatăl tău era pe patul de 
moarte, cerea mereu să-i dăm mandarine, 
căci îi plăceau nespus de mult aceste 
fructe. Ce bine ar fi dacă acum, în 
amintirea lui, am mânca şi noi mandarine! 
Du-te dar şi adu câteva din pom, căci 
vrem să le avem culese de mâna ta. 

Mişcată de această amintire despre 
tatăl ei, Tam s-a dus îndată în grădină şi s- 
a suit în pom ca să culeagă mandarine. 
Atunci mama vitregă s-a apropiat de pom 
şi a tăiat crengile 

pe care stătea Tam; pomul era chiar pe 
malul unui lac, aşa încât Tam a căzut în 
apă şi s-a înecat. După aceea cele două 
femei răutăcioase s-au dus la împărat şi, 
prefăcându-se că plâng de durere, i-au 
povestit că Tam a fost înghițită de apele 
lacului. împăratul era într-adevăr zdrobit 
de durere, iar Cam şi mama ei nu s-au 
mai dus acasă, ci au rămas pe lângă 
împărat, spunând că vor să-i aline 
mâhnirea, dar, de fapt, nădăjduind că 
împăratul, rămas fără soţie, s-ar putea 
căsători cu Cam. Zadarnic însă se sileau 
ele să-l atragă, căci el se gândea numai 
la Tam şi nimic nu-l putea face să-şi uite 
supărarea. 

Cârid i se adusese vestea că Tam a 
căzut în apă, împăratul trimise îndată mai 
mulţi oameni cu bărci să caute prin lac, 
dar toate strădaniile lor de a-i găsi trupul 
au fost zadarnice. Ei nu puteau şti că 
trupul lui Tam se prefăcuse într-o 
privighetoare, care a zburat drept spre 
palatul împărătesc, s-a aşezat pe o 
ramură în faţa unei ferestre a camerei în 
care sta împăratul şi a început să cânte. 
De atunci, în fiecare zi ea venea în 
grădina palatului, se aşeza totdeauna în 
apropierea locului unde se afla soţul ei şi 
făcea să răsune împrejurimile cu trilurile 
ei 

fermecătoare. împăratului îi plăcea mult 
să asculte cântecul minunat al acestei 
păsărele şi într-o zi i-a spus: 

- Dragă privighetoare, de când mi-a 
murit soţia, numai tu ştii să-mi alini puţin 
durerea cu cântecul tău. Dacă mă iubeşti, 
vino şi aşază-te aici, pe braţul meu. 

Privighetoarea 1-a ascultat, iar din 
ziua aceea venea mereu să se aşeze fie 
pe braţul, fie pe umărul împăratului şi 
cânta de se minunau toţi cei ce-o 
ascultau. însă Cam crăpa de necaz, 
văzând că ochii împăratului erau tot 
timpul la această privighetoare, în timp ce 
pe ea nici nu o băga în seamă. De aceea, 
puse gând rău bietei păsărele şi într-o zi, 
când împăratul lipsea din palat, ea se 
ascunse în camera unde obişnuia să vină 
pasărea, o prinse, o omori şi o îngropa în 
grădină. 

împăratul se obişnuise atât de mult cu 
privighetoarea şi îi era atât de dragă, 
încât dispariţia ei îl întrista tot aşa de mult 
ca şi pierderea soţiei. lar Cam înţelese 
curând că mai mult rău îşi făcuse 
omorând privighetoarea, căci acum 
împăratul nu se mai uita deloc la dânsa şi, 
dacă se întâmpla uneori să-i vorbească, 
era numai ca să întrebe dacă nu cumva a 
văzut pasărea. 

în locul unde Cam  îngropase 
privighetoarea, au răsărit doi copăcei, 
care crescură mari în câteva zile şi aveau 
frunzele şi florile atât de frumos 
mirositoare, încât toată grădina era 
învăluită în parfumul lor. Minunat de aşa 
întâmplare, căci asemenea arbori nu se 
mai văzuseră, împăratul porunci să i se 
facă un leagăn de mătase legat de cei doi 
copăcei şi o mare parte din zi şi-o 
petrecea stând culcat în acel leagăn. De 
când nu mai auzea glasul privighetorii, 
numai parfumul acesta îi mai alina dorul 
de soţie. 

Văzând că nici de data aceasta nu 
izbutise să atragă pe împărat şi că în 
locul unui lucru minunat distrus de ea 
apărea altul, Cam începu să bănuiască 
ceva şi îşi puse în gând să nimicească şi 
copăceii. Aşadar, într-o zi, când împăratul 
era plecat prin ţară, ea se duse în 
grădiniţă, reteză  copăceii, îi tăie în 
bucățele şi îi arse. Apoi, pentru ca nici o 
urmă să nu rămână prin apropiere, luă 
cenuşa şi o îngropa departe, în mijlocul 
unei câmpii. 

Dar şi încercarea aceasta i-a fost fără 
folos, căci în locul acela crescu un copac 
care avea un singur fruct, mare, frumos şi 
cu un parfum deosebit de dulce. într-o zi 

trecu pe-acolo o bătrână care, văzând 
minunatul fruct, încercă să-1 culeagă, dar 
nu putu ajunge până la el. Atunci ea 
începu să se roage de fruct să cadă singur 
în coşul ei, făgăduindu-i că nu-i va face 
nici un rău, ci îl va păstra în casa ei, la 
adăpost de arşiţa soarelui, de vânturi şi 
de ploi. în acea clipă fructul căzu chiar în 
coşul bătrânei, iar aceasta îl duse acasă, îl 
puse pe masă şi îl păstră ca pe o podoabă 
scumpă, care îi umplea casa de mireasmă 
plăcută. 

A doua zi dimineaţa, bătrâna plecă la 
piaţă după cumpărături, iar când se 
întoarse acasă, văzu că toate camerele 
erau curate, iar pe masă era pregătită 
mâncare din planta binefăcătoare. A doua 
zi şi într-a treia se întâmplă la fel, iar 
bătrâna nu ştia ce să mai creadă, căci ea 
nu lăsa niciodată casa descuiată şi nimeni 
nu putea deci să intre în lipsa ei. 

Pentru a afla ce se întâmplă, bătrâna 
plecă în ziua următoare din nou la piaţă, 
ca de obicei, însă de la jumătatea 
drumului se întoarse repede acasă şi privi 
pe fereastră. Ea văzu atunci că prin casă 
umblă şi deretică o femeie tânără şi 
frumoasă ca o floare, iar pe masă se afla 

numai coaja fructului, desfăcută în două. 
Atunci ea înţelese că această femeie 
ieşea din fructul pe care-l pusese pe 
masă. De aceea ea se strecură pe furiş în 
casă, se apropie tiptil de masă, luă coaja 
fructului şi o rupse în mici fărâme. Era 
tocmai ce trebuia să facă pentru a rupe 
vraja care o stăpânea pe Tam. Apoi 
bătrâna i-a spus: 

- De acum înainte rămâi să stai cu 
mine. 

Eu voi fi mama ta, iar tu vei fi fiica mea. 

Şi într-adevăr, bătrâna femeie se purta 
foarte frumos, ca o adevărată mamă, cu 
Tam, totuşi aceasta nu era fericită şi 
rămânea adeseori cufundată în gânduri, 
neştiind ce să facă pentru a se întâlni cu 
soţul ei. 

Dar aceasta n-a durat multă vreme, 
căci după câteva zile s-a întâmplat ca 
împăratul să treacă pe acolo şi, la 
vederea acestei căsuțe mici, dar curată şi 
atrăgătoare, intră în ea. Pentru a cinsti 
cum se cuvine pe acest musafir de 
seamă, bătrâna i-a dat să mănânce! trau, 
iar împăratul a fost foarte mirat când a 
văzut că acesta era gătit aşa cum numai 
soţia sa ştia să-l gătească. 

- Cine a gătit această mâncare? a 

întrebat el. 

- Eu, măriata, a răspuns bătrâna. 

Dar împăratul nu a crezut-o şi a 
continuat s-o întrebe, până când bătrâna 
n-a mai avut încotro şi a mărturisit că 
traul fusese gătit de fiica sa. 

- Unde este fiica asta a ta? a mai 
întrebat 
împăratul. Cheam-o aici s-o întreb cine a 
învăţat-o 
să gătească aşa! 

Chiar atunci Tam a intrat în cameră. 
împăratul a recunoscut-o pe dată şi 
amândoi fură fericiţi de a se regăsi după o 
aşa de lungă despărţire. Apoi împăratul a 
răsplătit-o pe bătrână pentru buna 
îngrijire dată lui Tam şi a plecat cu soţia 
sa la palatul lor. 

Când Cam a văzut-o venind, a rămas 
încremenită de mirare, dar şi de ciudă, 
deoarece Tam nu numai că nu murise, dar 
se făcuse mai frumoasă decât era înainte. 
Prefăcându-se că se bucură de regăsirea 
surorii sale, ea o întrebă: 

- De ce acum eşti mai albă şi mai 
frumoasă 
ca în trecut? 

Urmând sfatul aceluiaşi bătrân 
binefăcător, Tam a răspuns: 

- M-a învăţat cineva să mă scald în 
apă 
clocotită. L-am ascultat şi iată cum m-am 
făcut. 

Grăbită să se facă şi ea cât mai 
frumoasă, Cam s-a dus acasă, a pus la 
fiert un cazan mare cu apă şi după aceea 
i-a spus maică-si: 

- Mamă, am aflat secretul frumuseţii. 
Hai să ne scăldăm în această apă, să vezi 
ce frumoase ne vom face amândouă! 

îndată au umplut o cadă cu apă în 
clocot şi s-au cufundat în ea, dar au murit 
în câteva clipe. 

Numai aşa a scăpat Tam de ura 
înverşunată a mamei vitrege şi a surorii 
sale. De acum înainte nimeni nu mai voia 
sa-i facă rău, pentru că toţi o iubeau 
pentru bunătatea ei, aşa că a trăit 
fericită, împreună cu soţul ei. 


POVEŞTI CHINEZE 


Viteazul Balin 


DEMULI, DEMULT, în Balin trăia o 
bătrână lăptăreasă. Bătrânica avea un 
singur fiu, căruia de mic copil îi plăcea să 
se lupte. De aceea bătrâna i-a făcut un 
sac din piele de vițel, lăsându-l să se 
joace cu el, când se ducea cu vitele la 
păscut. Feciorul, cum ajungea la câmp, 
umplea sacul cu nisip şi încerca să-l 
ridice. 

Ca o clipă au trecut câţiva ani şi 
copilul a devenit un flăcău în puterea 
cuvântului. 

Acum, sacul din piele de vițel nu mai 
era potrivit pentru el şi de aceea şi-a 
făcut un sac mai mare, din pielea unui 
bou. 

Aşa se scurgeau zilele şi flăcăul era 
din zi în zi mai voinic şi mai puternic. 
Putea să ridice lesne sacul deasupra 
capului şi să-l arunce departe, departe. 
Dacă-l lovea din fugă, cu piciorul, îl 
dobora şi se bucura grozav. 

în fiecare an, tribul lor sărbătorea 
„Ziua Zeilor". Odată a vrut să ia şi el 
parte la această sărbătoare. Mama lui s-a 
dus la căpetenia tribului. După multe 
stăruinţe, căpetenia tribului Balin a 
încuviinţat ca fiul lăptăresei să fie primit 
în echipa păstorilor. Totodată i-a dăruit o 
haină de luptător şi o pereche de cizme 
vechi. 

Fiul bătrânei lăptărese a luat parte la 
lupte de „Ziua Zeilor" şi a ieşit învingător. 

Văzând asta, căpetenia tribului, ca să 
se mândrească, s-a apropiat repede de el, 
zicând: 

- De azi înainte eşti păstorul meu. 

Căpetenia nu 1-a mai lăsat să meargă 
cu vitele la câmp, dându-i titlul de 
luptător. Trei ani la rând, fiul bătrânei 
lăptărese a câştigat premiul de „Ziua 
Zeilor". Faima lui era atât de mare, încât 
se răspândise până departe şi oamenii îi 
ziceau „Viteazul Balin". 

Dar, iată că marele şef U Giu Mu-sin a 
împlinit cincizeci de ani. El a invitat la 
această sărbătoare patruzeci şi nouă de 
triburi mongu şi cincizeci şi şapte de 
peste graniţă. 

Căpetenia din Balin a pregătit multe 
daruri pentru aniversarea marelui şef U 
Giu Mu-sin. Dar, pe lângă daruri, el dorea 
să arate şi puterea 

tribului său şi de aceea 1-a chemat pe 
Viteazul Balin şi i-a zis: 

- Să mergi cu solul meu şi să iei parte 
la aniversarea marelui şef U Giu Mu-sin. 
Tu 
trebuie să câştigi premiul cel mare la 
întrecerile 
de acolo. Dacă n-ai să câştigi, am să te 
omor. 

Să ne aduci calul pe care-l dă drept 
răsplată 
U Giu Mu-sin. 

Căpetenia i-a dat tânărului luptător o 
zăbală şi un căpăstru. Balin ştia că, dacă 
va pierde, i se va tăia capul. A plecat 
foarte amărât acasă. A rugat-o pe mama 
lui să se roage pentru el, iar la despărțire 
i-a cuprins pe amândoi o mare tristețe. 

Viteazul Balin şi solul, cu darurile 
trimise de căpetenia tribului, au ajuns 
curând la tribul lui U Giu Mu-sin. Tocmai 
atunci acesta dădea o serbare în cinstea 
solilor trimişi de diferite triburi. Marele şef 
U Giu Mu-sin, după ce a primit oaspeţii, s- 
a îndreptat spre Balin şi 1-a întrebat: 

- Tu eşti vestitul luptător Balin? 

Viteazul Balin, ca şi când nu s-ar fi 

întâmplat 
nimic, a zis: 

- Da, Măria Ta. 


127 


U Giu Mu-sin 1-a întrebat iar: 

- Când ai plecat, căpetenia ta nu ţi-a 
dat 
nici un sfat? 

Viteazul Balin a zis: 

- Măria Ta, căpetenia noastră mi-a 
spus 
să. câştig premiul cel mare. 

Atunci U Giu Mu-sin 1-a întrebat: 

- Aşa... Şitu ce crezi? 

Viteazul Balin, fără să ezite, a zis: 

- Cred că am să pot să călăresc pe 
calul 
pe care mi-l dăruieşte Măria Ta. 

U Giu Mus-sin, când a auzit acest 
răspuns, s-a făcut foc şi pară, gândind în 
sinea sa: „Acest flăcău sărac este prea 
îndrăzneţ". 

Pentru a-i încerca forţa, U Giu Mu-sin 
i-a aruncat un os mare Viteazului Balin, 
poruncindu-i să mănânce măduva. 

Viteazul Balin a luat liniştit osul şi şi-a 
plecat capul în semn de mulţumire. 
Tocmai când ridica osul şi se pregătea să- 
1 rupă, oamenii căpeteniei U Giu Mu-sin 
au izbucnit în hohote de râs, 
batjocorindu-l: 

- Ai nevoie de cuţit sau de topor? 

Viteazul Balin, neluând în seamă 

batjocura 
lor, a zis: 

- Nu-i mare lucru! N-am nevoie nici de 
cuţit, nici de topor. 

Şi numai cu şase degete a rupt osul. 

Marele şef U Giu Mu-sin a rămas mut 
de uimire şi şi-a dat seama că Viteazul 
Balin este un om puternic. De aceea ela 
amânat întrecerea de lupte cu o lună. A 
trimis pretutindeni oameni ca să-i adune 
luptători, care să-l învingă pe cel al 
tribului Balin. 

Când a avut cinci sute şaptezeci de 
perechi de luptători, a deschis lupta. 

încă de la început, Viteazul Balin, iute 
ca vântul şi înfierbântat ca focul, a 
doborât o mulţime de adversari. U Giu 
Mu-sin, când a văzut că luptele nu se 
desfăşoară după aşteptările sale, a dat în 
grabă ordin să se oprească şi să se 
întreacă fiecare pe rând cu Viteazul Balin. 
Socotea că în felul acesta îl va face să 
obosească şi să părăsească lupta. 
Purtarea lui U Giu Mu-sin încălca toate 
regulile de luptă, lumea era nemulțumită 
şi furioasă, dar nimeni nu îndrăznea să 
spună o vorbă. 

Dar U Giu Mu-sin voia cu orice preţ 
să-l împiedice pe Viteazul Balin să 
câştige, însă nimeni nu-l putea dobori. 
Acesta nici nu ridica 

bine piciorul şi adversarul său era la 
pământ. Din zi în zi, numărul adversarilor 
scădea, până a rămas faţă în faţă doar cu 
Sien, luptătorul lui U Giu Mu-sin. Sien era 
îmbrăcat în zale de aur. Trei zile în şir s-a 
luptat el cu voinicul din Balin, până şi-au 
rupt pantofii de piele şi zalele. 

Sien se gândea să-l doboare pe cel 
din Balin, prinzând un moment de 
neatenţie din partea lui, dar picioarele 
acestuia parcă prinseseră rădăcini, aşa de 
bine erau înfipte în pământ. Până la urmă, 
Viteazul Balin şi-a adunat toate forţele şi 
şi-a înfrânt adversarul în zale de aur. 

Marele şef U Giu Mu-sin, neavând 
încotro, i-a dat Viteazului Balin calul şi, pe 
lângă el, o căruţă de fier plină cu aur şi 
pietre preţioase, zicându-i: 

- La cincisprezece km de aici se află 
Boul meu Roşu. la această căruţă şi o 
împinge până acolo, apoi înhamă la ea 
Boul Roşu şi întoarce-te. Dacă nu faci 
întocmai, înseamnă că ai încălcat ordinul 
meu şi atunci voi pune să te omoare de 
îndată. 

Voinicul Balin şi-a plecat capul în faţa 
lui U Giu Mu-sin, s-a înhămat la căruţă şi a 
pornit cu paşi grei spre locul arătat. 

Când a ajuns aproape de staul, a văzut 
că Boul Roşu era de trei sau patru ori mai 
mare decât unul obişnuit. Avea ochii roşii 
ca focul şi coarnele pline de sânge 
omenesc. Aştepta tocmai să i se aducă un 
om pe care să-l mănânce şi se zbătea 
furios. Voinicul şi-a spus în sinea lui: 
„Dacă aş fi fost înfrânt şi m-aş fi întors 
acasă, căpetenia Balin îmi tăia capul. 
Dacă am învins, căpetenia U Giu Mu-sin 
vrea să mă omoare. Oricum, drumul 
morţii mi-e pregătit de căpeteniile cu 
sufletul negru". 

Stând aşa pe gânduri, îşi făcu puţin 
curaj: „Dacă scap de această capcană a 
căpeteniei U Giu Mu-sin, poate găsesc 
totuşi un mijloc să rămân în viaţă". 

Şi-a luat inima în dinţi, a deschis uşa 
staulului şi a intrat. 

Boul Roşu, socotind că şi de astă dată 
i s-a adus un om ca să-l mănânce, s-a dat 
puţin înapoi, s-a ghemuit, şi-a plecat 
capul şi, sărind cu toate patru picioarele, 
dintr-o dată s-a repezit spre voinicul Balin. 
Acesta s-a dat în grabă la o parte, a prins 
Boul Roşu de coadă, trăgându-l din toate 
puterile. 

S-a încins o luptă pe viaţă şi pe 

moarte. 

Viteazul Balin a tras atât de coadă, până 
i-a rupt-o, şi Boul Roşu a căzut lat la 
pământ, îndată luptătorul Balin s-a folosit 
de acest prilej, a sărit pe spatele namilei, 
i-a rupt un corn şi a început să-l lovească 
cu el, până 1-a îmblânzit. După aceea 1-a 
înhămat la căruţă şi-a luat-o în goană 
spre casă. 

Cum putea căpetenia haină U Giu Mu- 
sin să lase să plece un viteaz? De aceea a 
dat drumul la două cămile turbate, care 
să-l urmărească. Una din cămile se 
numea Hangai şi cealaltă Maogai. Hangai 
avea obiceiul să lovească cu capul orice 
întâlnea în cale. Maogai, dimpotrivă, 
alerga cu capul plecat şi sfărâma în dinţi 
orice obiect întâlnit. 

în vremea asta, voinicul Balin mâna 
bucuros Boul Roşu spre casă şi se gândea 
că peste puţin timp se va întâlni cu mama 
lui. 

Deodată a văzut cele două cămile 
turbate alergând după el. în grabă a sărit 
din căruţă, a scos drugul de fier de la roţi 
şi s-a aşezat la marginea drumului. 
Hangai se repezise sălbatic în faţa sa. 
Voinicul Balin s-a dat la o parte, a lăsat-o 
să treacă şi, când i-a venit bine, a lovit-o 
atât de tare, că a frânt-o în două. 

Pe Maogai, care alerga cu botul lipit de 
pământ, a atacat-o din faţă, zdrobindu-i 
capul. Apoi şi-a continuat în goană 
drumul, crezând că de data asta a scăpat 
şi că se va putea întoarce liniştit acasă. 
De unde să ştie că U Giu Mu-sin trimisese 
după el o sută de ostaşi, care stăteau 
ascunşi la hotarul dintre tribul U Giu Mu- 
sin şi tribul Balin? 

La miezul nopţii, pe când trecea 
graniţa, voinicul Balin a fost ucis de 
vânătorii trimişi de U Giu Mu-sin. 

Căpetenia tribului Balin, când a auzit 
de moartea luptătorului său, nu s-a 
întristat prea tare. Doar n-avea să se 
certe cu puternicul său vecin pentru un 
păstor de rând. Şi 1-a uitat. 

Dar pe voinicul Balin nu l-au uitat 
oamenii din popor, iar păstorii şi-l 
amintesc şi azi, povestindu-i isprăvile. 


Păstorul A Ni-gi 


DEMULT, DEMULT DE TOT, trăia un 
boier care tocmise un păstor, pe nume A 
Ni-gi. Şi A- Ni-gi era un băiat frumos, cu o 
înfăţişare atrăgătoare şi oamenilor le 
plăcea mult să-1 asculte cântând la fluier. 
Avea un fluier simplu, din bambus, totuşi 
în mâinile sale părea un instrument vrăjit. 
Când isprăvea lucrul, cânta din fluier, iar 
oamenii se adunau grămadă în jurul lui. 

Boierul nu-l ţinea deloc la inimă pe A 
Ni-gi cu fluierul său şi se gândea întruna 
cum să facă să-i găsească vreo vină. 
Adesea îl certa, zicându-i: 

- Diavole! Crezi că vei trăi din fluier? 
Ce nevoie am eu de fluierul tău? 

De fapt, A Ni-gi cânta întruna din 
fluier, dar nu-şi uita treburile niciodată. 

într-o zi, boierul, înfuriat pe A Ni-gi, 1-a 
bătut crunt, i-a călcat fluierul în picioare 
şi 1-a gonit din casă. 

- Hai să văd cum ai să mai cânţi de- 
acum 
înainte. 

Bietul A  Ni-gi a părăsit casa 
stăpânului, plângând în hohote, încât ţi se 
rupea inima. A rătăcit pe drumuri până a 
întâlnit un unchiaş. 

- Vai, nepoţelule, ce ţi s-a întâmplat? 
Al cui eşti? Şi de ce plângi? 1-a întrebat 
unchiaşul pe A Ni-gi,  mângâindu-l pe 
cap. 

- Sunt păstorul A Ni-gi, unchiaşule. 
Boierul m-a bătut, mi-a călcat fluierul în 
picioare şi m-a alungat. 

- Nu mai plânge! Haide! Vino la mine 
acasă! Te voi învăţa cum să-i plăteşti 
pentru fapta lui. 

Unchiaşul 1-a condus pe A Ni-gi la el 
acasă şi dintr-un băț de bambus i-a făcut 
un fluier mult mai bun decât cel pe care-l 
avea înainte. 

- Am să te învăţ şi alte cântece, i-a 
promis 
unchiaşul şi 1-a învăţat să cânte mai 
frumos 
ca înainte. 

Acum nu numai oamenii îl ascultau cu 
bucurie, dar chiar animalele din pădure 
veneau în goană să-l audă, înconjurându- 
1 tiptil şi stând nemişcate. Aşa s-au scurs 
multe zile şi A Ni-gi şi-a făcut mulţi 
prieteni. 

într-o zi, boierul şi-a chemat la sine fiii 
şi le-a zis: 

- Azi-noapte am visat un iepuraş 
frumos, 
frumos, alb ca zăpada, cu o stea neagră 
în 
frunte. Mi-a plăcut atât de mult, că vă 
poruncesc 
să vă duceţi imediat în pădure, să-l 
prindeţi 
şi să mi-l aduceţi. 

Cum au auzit una ca asta, feciorii lui 
au răspuns într-un glas: 

- Tăticule, noi nu ştim să existe un 
asemenea iepure. Unde să ne ducem ca 
să-l găsim? 

- Prostii! Adineauri v-am spus. ŞI, 
înfuriindu-se, tatăl i-a certat. Trebuie 
neapărat să porniţi şi să-l căutaţi. Cel ce- 
1 va găsi va moşteni întreaga mea avere. 

Fiul cel mai mare se gândea în sinea 
sa: „Eu sunt cel mai mare; chiar dacă nu 
voi prinde iepurele, tot eu voi fi 
moştenitorul". De aceea s-a adresat 
fraţilor săi: 

- Am să mă duc eu, oricât ar fi de 
primejdios, 
dacă-i face plăcere tatii. 

Şi a pornit la drum, mergând cu ochii 
în patru. Pe drum s-a întâlnit şi el cu 
unchiaşul, care 1-a întrebat: 

- încotro, flăcăule? 

Atunci fiul cel mare i-a povestit 
unchiaşului ce căuta. Bătrânul 1-a sfătuit 
să meargă până-n 

pădure şi să-l roage pe păstorul A Ni-gi 
să-l ajute. 

Fiul cel mare, cum a intrat în pădure, 
a dat de A Ni-gi şi 1-a rugat să-l ajute. A 
Ni-gi i-a răspuns zâmbind: 

- Te voi ajuta să găseşti pe iepuraşul 
cu 
stea în frunte. Să vii deseară să-l iei, dar 
asta 
are să te coste o mie de galbeni. 

Fiul cel mare s-a bucurat foarte mult 
şi se gândea: „Ce contează o mie de 
galbeni? Moşia valorează mult mai mult". 
Seara s-a întors în pădure cu galbenii şi 1- 
azărit pe A Ni-gi stând pe buturugă şi 
cântând din fluier. Cânta nespus de 
frumos şi era înconjurat de micile 
vieţuitoare, care-l ascultau nemişcate, cu 
urechile ciulite. Dintr-o dată a văzut şi un 
iepuraş alb acolo, un iepuraş alb cu o 
steluţă neagră în frunte. Când A Ni-gi a 
zărit iepuraşul, a pus fluierul jos, a întins 
mâna, 1-a ridicat de urechi şi 1-a dat fiului 
cel mare. 

- Ia-l şi du-te acasă. Să ai grijă de el. 
Dacă-ţi scapă pe drum, eu nu răspund. 

Fiul cel mare i-a dat galbenii lui A Ni- 
gi, i-a mulţumit de mai multe ori şi 
ţopăind de bucurie a plecat cu iepuraşul 
spre casă. Dar 

nici n-a ieşit bine din pădure şi A Ni-gi a 
început să cânte din fluier. lepuraşul, cum 
a auzit melodia minunată, s-a zbătut din 
răsputeri şi, dintr-o săritură, a zbughit-o. 

Fiul cel mare l-a urmărit ce 1-a 
urmărit şi a trecut mult timp, dar nu i-a 
dat de urmă. Neavând încotro, s-a întors 
la A Ni-gi şi i-a spus: 

lepuraşul a fugit. Ce să fac acum? 

Nu mai pot să te ajut. Adineaori ți- 
am atras atenţia să-l ţii bine! Cine e 
vinovat? 

Fiul cel mare s-a întors acasă abătut, 
cu mâinile goale şi i-a povestit tatălui său 
cele întâmplate. 

A doua zi, fiul cel mijlociu s-a oferit să 
meargă el în căutarea iepuraşului. Şi lui i 
s-a întâmplat la fel ca fratelui mai mare. A 
dat şi el degeaba o mie de galbeni. 

A treia zi, s-a dus şi mezinul, dar nici 
el n-a fost mai deştept decât fraţii săi. 
Tatăl lor, văzând că cei trei fii ai săi au 
aruncat atâţia galbeni în vânt, fără să 
dobândească un fir de păr din blana 
iepurelui, s-a înfuriat grozav. 

- Proştilor, ce să mă fac eu cu voi? 
Mâine 
mă voi duce eu în persoană. 

A doua zi, a intrat boierul în pădure şi 
A Ni-gi, cum L-a zărit, a văzut negru 
înaintea ochilor. Fără să aştepte să 
deschidă gura, a scos imediat fluierul şi a 
început să cânte. Din pădure au venit cele 
mai felurite animale - iepuri, urşi, şerpi, 
lupi, vulpi şi tot felul de păsări mari şi 
mici, care l-au înconjurat pe boier. 

Acesta, alb ca varul de spaimă, a înge- 
nuncheat în faţa lui A Ni-gi, implorându-l: 
- Scapă-mă! lartă-mă! 

g Boierule, îl mai ţii minte pe păstorul 
tău A Ni-gi? Dacă voi mai cânta o dată din 
fluier, vei fi mâncat de viu. 

- Ah! Drăguţule! Să nu-mi plăteşti cu 
aceeaşi monedă. îţi voi da tot ce vei dori, 
numai să nu cânţi din fluier. Mor de frică... 
î Bine! Astăzi te iert, dar de azi înainte 
n-ai voie să mai chinui oamenii săraci. 
Când vei ajunge acasă, să împărţi toată 
averea în două: jumătate s-o dai 
oamenilor săraci din sat, iar jumătate să 
ţi-o opreşti ţie. Ai înţeles? 

- Am înţeles! Am înţeles! 

Boierul s-a ridicat în picioare şi-a rupt- 
o la fugă. Cum a ajuns acasă, s-a ţinut de 
promisiunea 

pe care i-a făcut-o lui A Ni-gi şi a împărţit 
jumătate din averea sa săracilor. 

De atunci A Ni-gi a fost şi mai iubit de 
oamenii sărmani. 


Nu ştie să frigă carnea... 


ERA PE LUME un bucher, sau altfel 
spus un om care nu ştia decât să înveţe, 
să scrie şi să scrie şi altceva nimic, ca o 
maşină fără creier. 

într-o zi s-a dus să cumpere carne de 
la măcelărie. După ce cumpără carne de 
porc, îşi aduse aminte că nu ştie cum să 
frigă carnea. De aceea opri un om în 
drum şi îl rugă să-i spună cum să facă. 
Acesta fu de inimă şi îi spuse. Dar 
bucherul... tot bucher se arătă. Scoase o 
hârtie şi un creion şi scrise cuvânt cu 
cuvânt cum se frige carnea. După aceea 
se întoarse bucuros acasă. Puse carnea 
pe o bancă, la intrare. Un câine, cu 
miros... de câine, se apropie 

de pachetul cu carne, rupse hârtia şi, 
schelălăind de bucurie, o rupse la fugă, cu 
bucata de carne în gură. 

Nevasta  bucherului, cum văzu 
aceasta, alergă după câine strigând la 
soţul ei. Fugea câinele, fugea şi femeia, 
ca să-i scoată carnea din gură. Bucherul 
ieşi în pragul uşii şi, după ce văzu despre 
ce este vorba, strigă spre soţie: 

- Nu-l mai alunga, femeie, săracul de 
el... Că, deşi are carnea în gură, tot nu 
ştie să o frigă... Hârtia pe care am scris 
cum se frige carnea este în buzunarul 
meu... Nu-l mai alunga, femeie, săracul 
de el... Nu ştie să Ifigă caitiea... 

